
Predragi u Isusu 


Posve je prirodno, da je ovogodišnje pastirsko pismo posvećeno 
Isusu u Presv. Olt. Sakramentu. Koncem svibnja držat će se u 
Budimpešti Međunarodni Euh. kongres te će se nalaziti vaskoliki 
katolički svijet pod njegovim dojmom. Već sada izvješćuje preko 
8000 listova u svim mogućim jezicima na svijetu o pripravama što 
su njemu posvećene. Tko od katolika bi mogao u tome ostati ravno- 
dušan? Uz to priredit ćemo i mi za Veliku Gospu Euharistijski 
kongres u Krku za čitavu biskupiju, pa će biti i on neprestanim 
predmetom naše posebne pažnje. Ova godina bit će doista kao jedna 
euharistijska godina za nas sve, te bi bilo gotovo čudnovato, kad 
ne bi bila Presv. Euharistija u središtu naših misli, naših želja i 
naših nastojanja. 

Naš kongres u Krku bit će stalno velik dogođaj u životu naše 
biskupije; ali taj se događaj nikako ne smije ograničiti na vanjski: 
manifestaciju većih ili manjih mjera, on se mora razviti i zaključiti 
kao odraz naše vjere, kao nastavak naših tradicija, kao težnja da se 
sve više približimo Bogu i s njime sjedinimo; ukratko on se mora 
očitovati kao plod našeg katoličkog vjerskog života. Svi smo mi 
katolici i sigurno nema nijednoga među nama, koji ne bi htio, da 
bar završi svoj život na zemlji s pravom katoličkom smrću. Stoga 
mi svi gledamo u istinama katoličke vjere svoje zajedničko najveće 
duhovno bogatstvo, a među njima na prvom mjestu u istini o Presv. 
Euharistiji. Niti mogu sjetila naša tu istinu doznati i niti je može 
naš razum shvatiti, ali unatoč tome čvrsto vjerujemo, da je u Presv. 
Olt. Sakramentu pod prilikama kruha Isus Krist kao Bog i čovjek 
stvarno, bitno i istinski prisutan te da se preko toga Sakramenta 

posvuda nalazi neposredno među nama — u našem društvu. Doista 
drugačije bi izgledao naš život, kad bi s tom istinom svaki ozbiljno 
računao! 

Da to uz pomoć Božju barem donekle postignemo, napisana 
je ova poslanica. ' 

Mi hoćemo, da se što ljepše i svetije pripravimo za naš veliki 
euharistijski dan. On je posvećen kraljestvu Božjem. Ali za sve 
radnike u kraljestvu Božjem napose vrijede one Kristove riječi: 
»Bez mene ne možete ništa učiniti.«t Stoga ponovno upravljam poziv 
na sve vas: molite Boga, da taj kongres blagoslovi; da blagoslovi 
svaki rad za kongres; da blagoslovi sve, koji će se za kongres 
truditi i mučiti. A onda će se stalno ispuniti ono, što sv. Pavao 
tako lijepo naglasuje: »Svaki što čini dobro, ono će primiti i od 
Gospodina!«? 

To dobro bit će nama svima mila nagrada, što je bio naš 
kongres doista u svakom pogledu od Boga blagoslovljen. 


VJERA POBJEĐUJE 


Isus svemogući je ustanovio Presv. Olt. Sakramenat. 


Sv. Ivan apostol pripovijeda nam, kako je Isus pred blagdan 
pashe znajući da je došao čas da pođe iz ovoga svijeta k Ocu, 
svojima na svijetu jer ih je ljubio, očitovao svoju ljubav do krajnjih 
granica." Ustanovio je Presv. Olt. Sakramenat. 

Sv. Matej, sv. Marko i sv. Luka nam gotovo istim riječima 
opisuju, kako se sve to dogodilo. S njima se slažu sv. Pavao i čin 
sv. Mise, a svi nam govore, da uze Isus u predvečerje svoje muke 
kruh u svete i časne ruke svoje i podigavši oči na nebo k Bogu svome 
Ocu svemogućemu, zahvali mu, blagoslovi kruh, prelomi ga i dade 
svojim učenicima govoreći: »Uzmite i blagujte od njega svi: Ovo je 
tijelo moje.« Tako isto uze kalež u svoje svete i časne ruke, zahvali, 
blagoslovi ga i dade svojim učenicima govoreći: »Uzmite i pijte iz 
njega svi: Ovo je kalež krvi moje novoga i vječnoga zavjeta, tajna 
vjere, koji će se za vas i za mnoge proliti za otpuštenje grijeha. To 
činite na moju uspomenu!« 

U svetoj tišini slušali su apostoli te riječi Isusove, zadivljeni 
ali puni duboke vjere, da primaju iz njegovih ruku ne više kruh 
i u kaležu ne više vino, makar su sa svojim sjetilima i dalje zapažali 
samo ono što se inače na kruhu i na vinu zapaža, nego da primaju 
pod prividnim kruhom ili pod prilikama kruha samo njegovo pre- 
sveto živo Tijelo i pod prilikama vina samu njegovu presvetu Krv. 
Tada se oni uvjerili, da je Isus sada pred njima ispunio obećanje, 
što ga je godinu prije dao u Kafarnaumu, kad je narodu govorio: 
»Ja sam kruh života. Oci su vaši jeli manu u pustinji i 

pomrli su. Ovo je kruh, koji s neba silazi, da tko od 
njega jede, ne umre. Ja sam kruh živi, koji sam s 
neba sišao. Akotkojedeodovogakruha, živjet će 
do vijekajikruh koji ću ja dati, tijelo je moje za 
život svijetal« Taj su Kruh života, samo presveto Tijelo 
Isusovo, eto sada oni primili iz njegovih ruku. 

Kratke su Isusove riječi: »Uzmite i blagujte: Ovo je tijelo 
moje! Uzmite i pijte: Ovo je kalež krvi moje.« Jednostavnije Isus 
nije mogao govoriti, ali je s njima ustanovljena i nama predana 
najveća tajna svete vjere. Nitko neće razumjeti, kako je moguće, 
da je u Presv. Olt. Sakramentu pod prilikama kruha prisutan sam 
Bog i čovjek Isus Krist. Na bezbrojnim se mjestima nalazi Presv. 
CIt. Sakramenat, posvuda je u njemu pod prilikom kruha prisutan 
isti Isus Krist, živ, kao Bog i čovjek; količina kruha može se dije- 
liti, uvijek je pod svakim pa i najmanjim dijelom isti Isus prisutan, 
jer on je samo jedan i ne može se dijeliti; isti Isus prisutan pod 
prilikama kruha, što su ih apostoli iz ruku Isusovih primili i užili, 
i što ih danas negdje u Australiji ili Americi ili kod nas u Europi 
pobožan vjernik u sv. Pričesti prima i uživa. Te velike tajne ne 
može nitko razumjeti, ali je ona uza sve to potpuna istina, jer za 
nju jamči Krist Bog, koji je svemoguć i nikada ne može varati. 
Njegova riječ je uvijek riječ neizmjerne moći. On reče mrtvome 
Lazaru: »Lazare, iziđi napolje!" i pokojnik je iz groba odmah 
izašao živ i zrav! On kaza gubavcu: »Hoću, očisti se« i guba je s 
gubavca u tren oka otišla i bio je čist." Usred strahovite oluje na 
moru On zapovjedi vjetrovima i valovima i u tili čas postala je 
velika tišina." On blagoslovi pet hljebova i dvije ribe, i s tim 
hljebovima, s kojima bi inače jedva utažilo glad desetorica ljudi, 
nasiti se pet tisuća muževa. Nestalo je vina kod svadbe u Kani 
Galilejskoj. Ali kad su sluge na njegovu riječ vodu zagrabile i pred 
uzvanike postavile, voda u vrčevima nije bila više voda nego naj- 
bolje vino. Njegova je riječ puna one iste stvaralačke snage, kao 
onda, kad je iz ništa izazvala svijet da se namah pojavio i počeo 
bivati, »jer u Boga nije nemoguća nijedna stvar«.? 


Vjera u Presv. Olt. Sakramentu preživljuje sva progonstva. 


Kao najdragocjeniju baštinu primili su apostoli taj dar iz 
njegovih ruku te se nakon polaska Isusova s ovoga svijeta služili 
s njime ravnajući se prema naredbi: To činite na moju uspomenu. 
Oko apostola kupili se odmah od svega početka prvi kršćani — 
tako čitamo u Djelima Apostolskim — i oni su bili »postojani u 
nauci apostolskoj, zajednici bratskoj, lomljenju hljeba i u 
molitvama«.!" Postojani su bili u lomljenju kruha, to će reći: posto- 
jano su dolazili k sv. Misi, da primaju »Kruh života«, jer nauka je 

bila apostolska riječ Isusova: »Ja sam kruh života. Tko 
jedetijelomojeipijekrvmojuimaživot vječni, 
i ja ću ga uskrsnuti na sudnji dan. Jer je tijelo moje doista jelo, i 
krv je moja doista pilo. Tko jede tijelo mojeipije krv 
moju ostajeu meniijaunjemu. Ako ne jedete tijela 
Sina čovječjega i ne pijete krvi njegove, nemate života u sebi.«!! 

Divno govori o toj nauci sv. Ignacije, koji je god. 107 za nju 
mučenički umro; nju spominje još 10 godina prije sv. Klement papa; 
o njoj raspravlja sv. Justin (f god. 165) i sv. Irenej (f god. 202) u 
II. vijeku; njoj su posvećene slike iz istoga vijeka u katakombama, 
gdje se kršćani u Rimu sastajali, da zajednički slave sv. Žrtvu i 
primaju Kruh života. Život ondašnjih kršćana bio je najuže povezan 
s Presv. Euharistijom. Dne 11. veljače svetkujemo spomen 49 svetih 
afrikanskih mučenika. Među njima je bio svećenik Saturnin te 
muževa i žena, djevojaka i mladića, Bogu posvećenih djevica, kle- 
rika i t. d. Kad se jedne nedjelje početkom veljače god. 304 u Abitini 
blizu Kartage sastali, da prisustvuju sv. Misi i prime Kruh života, 
pronašli su ih neprijatelji i okovane odveli pred poganskog suca u 
Kartagu. »Zašto se sakupljate«, bilo je među ostalim njegovo pita- 
nje. »Jer smo kršćani i tajna Gospodnjih ne smijemo zanemariti« 
bio je njihov odgovor. Svi su bili osuđeni na mučeničku smrt. Biti 
kršćaninom,prisustvovatisv. Misiipodsv.Misom 
pričestitisebiloim je jednote isto. Duboko su bili 
uvjereni, da ne živi kao pravi kršćanin tko se ne ravna prema rije- 
čima Gospodnjim: »Ako ne jedete tijela Sina čovječjega i ne pijete 
krvi njegove, nemate života u sebi.« Molili su i oni kao i mi: »Kruh 
naš svagdanji daj nam danas«, ali su u kruhu našem svagdanjem 
gledali ne toliko obični kruh, koji služi tijelu za hranu, nego u 
prvom redu Kruh života, Isusa pod prilikom kruha u Presv. Euha- 
ristiji, koji služi za hranu dušama našim, da mogu živjeti život 
milosti i u tome životu rasti i napredovati. Posvuda izbija među 
njima živa vjera i duboka svijest o nezmjernom dobru, što ga Isus 
u Presv. Olt. Sakramentu nama ostavi. 


Dok su trajala progonstva, ta vjera i ta svijest davala je 
kršćanima, napose mučenicima snage, da su mogli u vjeri ustrajati 
i Kristu vjerni ostati do smrti, ne prezajući ni pred najgroznijim 
mukama. Netom su progonstva prestala te se kršćanstvu sloboda 
priznala, počela se ista vjera i ista svijest očitovati na drugi način: 
posvuda se dizale prekrasne bazilike, crkve i kapele, u Rimu na pr. 
bazilika Sv. Petra, Sv. Pavla, Sv. Agneze, Sv. Križa, Sv. Lovrenca, 
Sv. Anastazije, Lateranska, da bi se u njima Bogu prikazivala 
sv. Misa te se mogla pod sv. Misom u njima dijeliti sv. Pričest — 
Kruh života vjernicima, koji se sada slobodno u javnim hramovima 
sastajali, da u njima slave sv. Tajne, što se moglo prije samo u 


skrovitim prostorijama privatnih stanova ili negdje pod zemljom u 
katakombama. 

Bilo je i tada velikih smetnja i poteškoća u Crkvi, kad su se 
krivovjerci sad u jednom sad u drugom obliku pojavljivali i pot- 
kapali u njoj jedinstvo. Ali je značajno, da u tajne i istine, što se 
odnose na Presv. Olt. Sakramenat, uopće nitko nije dirao. I najgori 
predstavnici krivovjerskih i raskolničkih pokreta ostavljali su ih 
tada na miru. 

Tajna Presv. Olt. Sakramenta pobjedonosno je preživljela sva 
progonstva. Rimska država i sva njezina kultura raspala se u 
ruševinama, samo je vjera u Presv. Euharistiju ostala nepromije- 
njena, ona ista, kako su je apostoli od Isusa primili, te je na ruše- 
vinama starih kultura u veličanstvenim hramovima trijumfirala. 
Istina, nadošla je seoba naroda te su pridošli narodi u svojoj bijesnoj 
nasrtljivosti rušili i te hramove, pa i u našim stranama: u Akvileji, 
u Istri, u Dalmaciji, u Panoniji, u Bosni. Međutim vjere u Presv. 
Euharistiju nijesu mogli srušiti, naprotiv ta vjera širila se u njiho- 
vim redovima te ih uskoro dovela do toga, da su oni sami na ruše- 
vinama, što su ih stvorili, zidali nove hramove, da sad oni u njima 
proslavljaju Presv. Euharistiju. 


Vjera u Presv. Olt. Sakramenat nadvlađuje krivovjerstva. 


Prošlo je bilo već više od hiljade godina otkad je Isus Presv. 
Olt. Sakramenat ustanovio, kad se u jedanaestom a onda sve više u 
dvanaestom vijeku počele širiti osobito u južnim stranama Europe 
krive vjere, kao bogumilska, patarenska, albigenska i t. d., koje su 
među ostalim zabacivale svete sakramente, a s njima i Presv. Olt. 
Sakramenat. One su značile pravu revoluciju u tadanjem kršćan- 
skom svijetu. Otpor u obranu vjerskih svetinja bio je velik. U 
Avignonu uveo je god. 1226 kralj Ludovik VII. otac Sv. Ludovika IX. 
vječno klanjanje pred izloženim Presvetim te se to klanjanje po noči 
i po danu neprekidno 600 godina sve do francuske revolucije 
podržavalo. Vjera u prisutnost Isusovu u Presv. Euharistiji počela 
se sve više i javno isticati. Prekrasan odraz dobila je ta vjera, kad 
se god. 1246 počeo uvoditi i širiti Tijelovski blagdan i kad je taj 
blagdan Papa Urban IV. god. 1264 za čitavu crkvu propisao. Papa 
Ivan XXII. odredio je također, da se u vezi s tim blagdanom po- 
svuda drže javne svečane teoforične procesije, kod kojih se Presveti 
Olt. Sakramenat u što većem vanjskom sjaju nosi iz glavne crkve 
kroz iskićene ulice i ceste opet natrag u crkvu, te se sav narod 
tom prigodom Isusu prisutnom pod prilikama kruha klanja i njega 
kao Boga i Spasitelja svoga u svetim pjesmama proslavlja. S naj- 
većim veseljem prihvatili su kršćanski narodi taj blagdan te je on 
munjevitom brzinom postao jedan od najljepših i najsjajnijih u toku 
crkvene godine. Eto, tako je krivovjerski napadaj na Presv. Euha- 
ristiju postao povodom, da je vjera u njezine tajne u još većem 
svijetlu zasjala, dok su se narodi istovremeno upravo takmičili, da 
podignu što veličanstvenije hramove u proslavu Isusa u Presv. Olt. 
Sakramentu. 


Nadošle su u 16. vijeku nove krive vjere, koje su navijestile 
Presv. Olt. Sakramentu rat do skončanja, ali su i one bile samo 
poticajem, da je u jednu ruku Crkva na velikom saboru u Tridentu 
(1545—1563) svečano sve odnosne zablude osudila i ujedno u drugu 
ruku svečano opredijelila nauku, koja se odnosi na Presv. Euhari- 
stiju, na sv. Pričest, na sv. Misu, na svećenički red. Time se posta- 
vila baština, koju nam je Isus ostavio, u obrani proti krivovjerstvu 
i njegovim posljedicama na najsolidnije i najčvršće tlo. I tu su 
baštinu bezbrojni misijonari raznosili u novo otkrivene zemlje u 
Americi, Africi, Aziji i Australiji te ondje polagali temelje za one 
neviđene trijumfe Isusa u Presv. Euharistiji, koje smo mi tek sada u 
naše doba dočekali. Mislim naime na velebne Međunarodne Euhari- 
stijske kongrese u Chicagu u lipnju god. 1926 u Sjevernoj Americi; 
u Buenos Aires-u u listopadu god. 1934 u Južnoj Americi; u Kartagi 
u svibnju god. 1930 u Africi; u Sydney-u u rujnu god. 1928 u Austra- 
liji; u Manili na zapadu Velikog Oceana u veljači 1987. Eto op et, 
takoreagiravjerauPresv. Euharistiju, kadjene- 
prijatelji Božji na jednom mjestu progone. Ona 
pripravlja sve veće trijumfe Isusu u Presv. Olt. 
Sakramentu. Nitko ne može zapriječiti, a još manje ugušiti onu 

zapovijed: To činite na moju uspomenu. 

Ono što krive nauke 16. vijeka nijesu mogle polučiti htio je, 
da postigne tako zvani janzenizam, koji je podmuklo nastupao u 
haljinama velike prividne svetosti te među ostalim širio otrovnu 
nauku, da je sv. Pričest nešto tako sveto, da je mogu primati samo 
oni, koji se nalaze na vrhuncu savršenosti te se oslobodili od svih 
pomanjkanja i zlih sklonosti, pa je radi toga uopće najbolje, da se 
Presv. Euharistija samo pobožno štuje a ne prima. Istina je, da je 
sv. Pričest nešto neizmjerno veliko i sveto, jer sadržava pod prili- 
kama kruha samog Krista, Boga i Spasitelja našega, ali je velika 
zabluda, kad se tvrdi da je ona određena samo za svćce. Baš obrnuto 
je istina, ona je određena za griješnike da im bude lijekom i ustu- 
kom u obrani protiv grijeha i svrhunaravnom hranom u duhovnom 
životu. Nažalost ona se zabluda širila i nerijetko se zbivalo, da ljudi 
zaslijepljeni tom zabludom nijesu ni na smrtnom času htjeli primiti 
sv. Pričesti. Prijetila je pogibao, da bi ta zabluda znala zaraziti sav 
vjerski život i Isusa iz njega posve istisnuti. Međutim je gotovo isto- 
vremeno sv. Margareta Alacoque na izravni poticaj samog Spasi- 
telja s apostolskim žarom počela širiti pobožnost k Presv. Srcu 
Isusovu, koja je tijesno povezana ne samo s čestim pristupanjem k 
sv. Pričesti, nego je sv. Pričest kao naknadna sv. Pričest bitni dio 
njezin. Janzenističnoj zabludi satr'o je glavu papa Pije X. dekretom 
o čestoj sv. Pričesti i još drugim dekretom, koji određuje, neka djeca 
pristupaju k sv. Pričesti, netom mogu razlikovati dobro od zla, i 
obični kruh za hranu tijela od Kruha života u Presv. Euharistiji. 
Ti dekreti znače početak posve novog perioda u 
odnosu premalsusu u Presv. Euharistiji. Nepregled- 
ne hiljade hrle danas dnevno u crkve k stolu Gospodnjem; mnogo 

više ih ima nego onda, kad je mnoštvo naroda pratilo Isusa na 
njegovim putevima po Palestini, dapače mnogo više nego ikada u 
historiji, te u čudu gledamo, kako je zarazna zabluda bila samo 


povodom, da Isus primami k sebi djecu i zavlada u dušama bez- 
brojnih milijuna. 


Ona se danas pobjedonosno bori proti bezvjerstvu. 


Ali paklene sile ne miruju. Diže se komunistička i boljševi- 
stička neman i razvija strahovitu energiju da vjeru u Boga i u 
Presv. Olt. Sakramenat potpuno istrijebi. Gdjegod dolazi do vlasti, 
diabolično muči i ubija svećenike — službenike Presv. Euharistije, 
oskvrnjuje i ruši crkve i hramove, progoni do istrage svaki čin, 
koji je u vezi s Presv. Euharistijom, djecu i mladež utaplja u blato 
nemorala, trga ih od Boga i odgaja za mržnju proti njemu; puna 
gnjeva viče: »Ne ćemo, da ovaj vlada nad nama!«12 

Međutim ima Krist svoj Lourdes, baš nasuprot onoj nemani u 
Španjolskoj. Sama Bl. Djevica Marija ga vodi i organizira, jer ona 
je predvodnica u boju protiv zmije i njezina potomstva. Sto- 
tine i stotine hiljada dolaze godimice u Lourdes, da se Isusu u 
Presv. Olt. Sakramentu klanjaju, puni druge energije: »Krist treba 
da vlada nama«,'* jer »nema spasenja ni u jednom drugom«!* Istom 
energijom priključuju se Lourdes-u na svim stranama svijeta mili- 
juni i milijuni u euharistijskim kongresima. Čitave su to vojske; u 
Katoličkoj akciji organizirana omladina, muževi i žene; u ogromnom 
pohodu, punom vjere i nesavladive volje. 

Veliko je doba, koje proživljujemo. Nema sumnje, da će slaviti 
Isus u Presv. Olt. Sakramentu nove trijumfe. Predznakove gledamo 
već u našim euh. kongresima; s njima želimo i mi doprinositi, da 
ti trijumfi budu što veći, i da se razvijaju nad grobom diabolične 
komunističke nemani. 

O kako su ti pogledi podobni, da umnože i utvrde u nama 
vjeru, da je Isus istinski prisutan u Presv. Olt. Sakramentu! 


Proročanstva Isusova vjeru u Presv. Olt. Sakramenat neprekidno 
potvrđuju. 


»Nebo i zemlja proći će, ali riječi moje ne će proćil«" To je 
prorekao Isus. Kako se to njegovo proročanstvo ispunjuje? Da li 
nam vjeru u Isusa u Presv. Olt. Sakramentu utvrđuje? 

Rekao je Isus apostolima svojim: »Idite i naučavajte sve na- 
rode krsteći ih u ime Oca i Sina i Duha Svetoga, učeći ih, da drže 
sve, što sam vam zapovijedio.«'* Prošlo je već više od 1900 godina 
od tada, kad su apostoli išli među narode, da naučavaju i krste. 
Koliko puta se lice zemlje od onda promjenilo! Ali riječi Isu- 
sovesuidanasnasnazi— jer sedoslovceprovodi 
ono, što je tada apostolima naredio. 


18 Lk 19, 14. 18 Kor 15, 25, !4 Dj, Ap. 4, 12. 15 Lk 21, 33. 16 Mt 28, 19, 20. 

Rekao je opet apostolima svojim: »Čuvajte se od ljudi, jer će 
vas predavati sudovima i po svojim zbornicama bičevat će vas i 
pred upravitelje i kraljeve vodit će vas poradi mene... i svi će 
mrziti na vas poradi mojega imena." I tada će vas predati na muke 
i ubijat će vas, i svi će narodi zamrziti na vas poradi moga imena.«'* 
Zar se i teriječi njegove ne ispunjuju danas u 
Rusiji, Španjolskoj, Njemačkoj, Meksiku do- 
slovce onako, kako se odmah nakon njegova uzašašća ispunile 
nad sv. Stjepanom, apostolima i svim onima, koji su u Nj 
vjerovali? 

Rekao je Petru: »Pasi janjce moje, pasi ovce moje.«!" Petar 
je vrhovni pastir stada Isusova u svojem na- 
sljedniku Piju XLidanas, ine samo stado nego sav svijet 
osjeća njegovu pastirsku službu. Njegov glas se čuje posvuda. Mnogi 
ga istina odbijaju, ali to je jedan dokaz više, da pastir postoji, 
kako ga je Isus u Petru postavio. 

Rekao je Isus Petru pred svima apostolima: »Ti si Petar i na 
toj stijeni sagradit ću Crkvu svoju i vrata je paklena neće nad- 
vladati.«2" Petru je Isus povjerio pastvu stada svoga, kako smo 
upravo čuli, i Crkva je Isusova od tada nerazdruživo spojena s 
Petrom. Na Petru sagrađena, to će reći vođena od Petra kao vrhov- 
nog pastira i poglavara bit će uvijek silna, čvrsta i jaka, da je 
nijedna sila nikada neće oboriti. Od vijeka do vijeka udaraju poput 
silno uzburkanog mora paklene sile na stijenu Crkve Katoličke, 
Crkve Isusove, jer ona jedina ima Petra za poglavara. »Riječi moje 
neće proći« — rekao je Isus; imi danas nakon 1900 godina 
gledamo živu istinu njegova proročanstva pred 
sobom: Crkva Katolička puna je mladosti i kao 
svakamladostodređena,daživi. Onajeneoboriva! 

Isti Isus rekao je također uoči svoje smrti nad kruhom: »Ovo 
je tijelo moje« i nad vinom u kaležu: »Ovo je krv moja — to činite 
meni na spomen!« Istina njegova proročanstva »rije- 
či moje neće proći« živi opetiovdje pred nama i 
posvuda oko nas. Posvuda na svijetu od izlaza sunca do za- 
pada njegova stupaju svećenici k oltaru, da čine u ime Isusovo ono 
isto, što je On kod poslednje večere učinio: ponizno u sv. Misi 
pretvaraju kruh u Presveto Tijelo Njegovo i vino u Presvetu Krv 
Njegovu. Tko biotom mogaoiposumnjati, kad gleda 
kako se posvuda ispunjavaju stvari, koje je Isus 
prorekao, te nitko ne može toga zanijekati? Da je 
Isus kao Bog i čovjek istinski prisutan u Presv. Olt. Sakramentu, 
te kao Bog i čovjek nama blizu i u našem društvu, kako smo to 
već čuli, to nam jamči On sam, jer je svemoguć i sama Istina, ali 
nam sve to sjajno potvrđuje i ono, što mi sami 
ana i proživljujemo, kad gledamo i proživ- 
Nebate kakoseispunjujuproročanstvanjegova: 

eboizemljaproćiće,aliriječimojenećeproči« 


"Mt 10, 17, 18, 22, 18 Mt, 24, 9. 19 Iv 21, 15-17. 2% Mt 16, 18. 

Da, Isuse, čvrsto vjerujem: Ti si kao Bog i čovjek u Presv. Olt. 
Sakramentul Onaj isti, koji si se iz Bl. Djevice Marije rodio u 
Betlehemu, koji si trpio i umro za moje spasenje na križu, koji si 
treći dan uskrsnuo te sada vladaš s desne Oca svoga na nebu. Po- 
nizno ti se klanjam. Umnoži mi moju vjeru i daj, da u toj vjeri 
primim tebe u času smrti svoje. Amen! 


KRUH ŽIVOTA 


Vrijednost čovjeka. 


Nitko ne bi mogao znati, koliko vrijedi čovjek, kad to Bog ne 
bi objavio. Dakako, da dolazi sva njegova vrijednost od duše nje- 
gove, jer ona ga uzvisuje nad sve ostale stvorove na zemlji. »Čo- 
vjeka je Bog odredio da vlada nad stvorovima, što su od njega 
učinjeni; da vlada nad zemaljskom kuglom umjereno i pravedno. 
Njemu je povjerio vlast nad svim, što je na zemlji.«2' Tako čitamo 
u sv. Pismu, a tu nam istinu potvrđuje svakidašnje iskustvo. 
Čovjeku je uspjelo, da zavlada sa svim oceanima makar bjesnile 
najsilnije oluje na njima; njemu je uspjelo, da zavlada sa zračnim 
visinama i da leti preko svih mora od jednog kraja svijeta do 
drugoga; njemu je uspjelo, da mogu njegove riječi slušati u isto 
vrijeme ljudi na svim stranama zemlje. Čovjek je doista jedini 
stvor, od Boga određen, da vlada svim ostalima na zemlji. 

Međutim znademo iz Božje objave, da ima čovjek još neiz- 
mjerno više ciljeve nego da vlada nad zemljom! On je od Boga 
određen, dakao dijete Božjeuživaonaistadobra 
koja pripadaju isključivo Bogu samome, pa je u 
tu svrhu pozvan, daživi pravim božanskim živo- 
tomiutome životu ciljsvoga bivanja u Bogu po- 
stigne. 

Božanski život djeteta Božjeg donosi i čuva duši milost po- 
svećujuća. Ona je predivan dar Božje dobrote, ali ipak dar čovjeku 
potrebit, jer inače nikada ne bi mogao doći do cilja svoga života. 
Naši praroditelji primili su taj dar odmah u času, kad su bili od 
Boga stvoreni. Oni su svoj život započeli kao djeca Božja; kao djeca 
Božja imali su dolaziti na svijet i svi njihovi potomci. 

Ali su Adam i Eva teško povrijedili Boga, jer su prekršili 
njegovu zapovijed. Posljedice su bile strašne. Izgubili su milost 
posvećujuću i s njome božanski život djece Božje ne samo za sebe 
nego i za sve potomstvo svoje. 

S grijehom se praroditelja sav ljudski rod od Boga kao odre- 
zao i prešao je u vlast i ruke đavla, svog najgoreg neprijatelja. 
Izgubio je Boga i svaku mogućnost, da bi sam po sebi mogao doći 
k njemu. Vječna propast bio je njegov udes. 


2 Mudr 9, 2, 3. Sir 17, 4. 

Ali Bog se čovjeku smilovao i došao je Spasitelj, sam Sin 
Božji koji je postao čovjekom, da Bogu dade zadovoljštinu za grijeh 
Adamov i Evin i za sve grijehe svijeta, jer mu čovjek-griješnik nije 
mogao zadovoljštine nikada pružiti. »Bog tako ljubi svijet, da je 
predao jedinorođenoga Sina svoga, da nijedan koji vjeruje u njega, 
ne pogine nego da ima život vječni.«?? 


Život Isusov — žrtva, prikazana u slavu Božju i spasenje ljudsko. 


Isus Krist, Sin Božji i Spasitelj, On je težište čitavog ljudskog 
roda. On je u ime ljudskog roda dao Bogu ono, što Adam i Eva u 
ime istog ljudskog roda nijesu htjeli da dadu, pa su radi toga 
unesrećili sebe i sve svoje potomstvo. Za neposlušnost pra- 
roditeljaprikazaojeBogusvojuposlušnost,koja 
je bila najsavršeniji odraz volje Božje te je iz 
njegova života učinila život klanjanja, hvale, 
naknade i pomirbe neizmjerne ljepote i vrijed- 
nosti. Život Isusov, život naime druge božanske Osobe u ljudskoj 
naravi, donosi Bogu radi svoje apsolutno potpune suglasnosti s 
njegovom voljom neizmjerno više slave, naknade i zadovoljstva, nego 
bi mogao to dati život svih ljudi, makar svi od Adama do zadnjega 
čovjeka ostali Bogu vjerni i živjeli najsvetijim životom. Grijeh 
praroditelja bio je dakle za Boga povodom, da je u svojoj svemoći 
i mudrosti našao način, koji mu je u neizmjerno većoj mjeri nado- 
knadio sve, što su mu oni bili odrekli. Ujedno je isti način objavio 
i neizmjernu vrijednost, koju Bog gleda u ljudskoj duši, jer je 
raskošno dao i ostvario sve, da se mogla opet dovinuti do božanskog 
života i dostojanstva djece Božje te u njemu polučiti vječni cilj svoj. 

Neizmjerno savršenu suglasnost Isusa Krista s voljom Božjom 
označuje sv. Pavao kratko s riječima: »Ponizio je sam sebe postavši 
poslušan do smrti, do smrti na križu.«? Sav njegov život bio je pri- 
prava za križ, gdje se On Bogu prikazao kao žrtva za spasenje 
ljudskog roda. »Evo dolazim, da učinim volju tvoju«, bile su prve 
riječi njegove,“ koje je opetovao, kad je kao dvanaestgodišnji dječak 
u hramu govorio: »Niste li znali, da meni treba biti u onome, što je 
Oca moga?«?5 te ih kasnije u javnom životu opet i opet isticao: »Ne 
tražim volje svoje nego volju onoga, koji me je poslao«;"" »ja 
svagda činim, što je njemu drago«;7 »jelo je moje, da činim volju 
onoga, koji me je poslao i da izvršim djelo njegovo«,'* dok nije na 
kraju života svoga pred svima mogao kazati: »Oče ja sam te pro- 
slavio na zemlji, djelo sam izvršio, koje si mi dao da činim.«? 

Vlastitim je primjerom postavio najsavrše- 
niji putokaz kao odgovor na pitanje: zašto je čo- 
vjek na svijetu. Čovjek je na svijetu, da Bogu služi i da ga 
slavi te po smrti dođe k njemu — cilju života svoga. Suglasnost s 


#2 Ivy 3, 16. #9 Filip 2, 8. * Hebr 10, 5-9. 25 Lk 2, 49. 26 Iv 5, 30. 27 Iv8, 29. 
28 Iv 4,34. 9 Iv 17,4. 

voljom Božjom tražila je u Isusu rođenje u staji u Betlehemu, 
život povučen i siromašan u zabitnom Nazaretu, javno naučavanje 
po Palestini i Jeruzalemu puno samoprijegora, poniženje, muke i 
smrt na sramotnom križu Sav njegov život je žrtva 
usredotočena konačno u muci i smrti na križu, 
dragovoljno Bogu prikazana i od Boga prihvaće- 
na za spasenjeljudskog roda. S tom žrtvom zapo- 
činjenov veliki periodu historijičovječanstva. 
S njome je nastao posve nov snošaj između Boga i čovjeka. Ona 
je izvorom svake kreposti i svetosti, svih pokreta i reformi za istin- 
sko dobro u društvu i svakog heroizma u službi Boga i bližnjega. 

U svojoj dobroti našao je Isus također način, da se mogu 
plodovi te njegove žrtve neprekidno i posvuda primjenjivati i 
uživati. 

Žrtva je najsavršeniji način proslave Božje, bogoslužja, moli- 
tve. Žrtvu Bogu prikazati znači Boga javno priznavati i slaviti kao 
vrhovnog gospodara svih stvorova. Najljepšu bi čovjek žrtvu Bogu 
prikazao, kad bi vlastiti svoj život njemu smrću svojom predao 
na slavu ili pomirenje. No toga ne smije učiniti, jer je Bog pravo 
nad životom našim sebi pridržao. Jedini Isus je mogao to učiniti, ali 
je izričito kazao: »Vlast imam položiti život i vlast imam opet ga 
uzeti. Ovu sam zapovijed primio od Oca svoga«,* da je mogao svoj 
život kao žrtvu dragovoljno Bogu za nas na križu prikazati. 

Kako ljudi nijesu mogli Bogu sami sebe prikazivati kao 
žrtve, to su u izabranom narodu mjesto sebe prikazivali Bogu živo- 
tinje, prve plodove poljske i tamjan, dok su poganski narodi u 
svojim zabludama bogovima često i žive ljude, čak vlastitu djecu, 
spaljivali i žrtvovali. ' 

Za novi zavjet odredio je Isus sam način žrtve, kad je usta- 
novio kod poslednje večere Presv. Olt. Sakramenat. U neposrednoj 
vezi sa svojom smrti i žrtvom svog vlastitog života, koja je sutradan 
uslijedila na križu tako da se zadnja kap njegove presvete Krvi 
odijelila od njegova presv. Tijela, postavio je večer pred tim pred 
apostole novovijeku nekrvnu žrtvu: pod prilikom kruha svoje 
presveto Tijelo i pod prilikom vina svoju presvetu Krv, kad im je 
govorio: »Ovo je Tijelo moje, koje se daje za vas; ovo je 
Krv moja, koja se za vas prolijeva. To činite na moju 
uspomenu!«*! Eto to je bila prva sv. Misa, prva žrtva u novom 
zavjetu. Sama sebe je tada Isus po svojoj žrtvi na križu Bogu pri- 
kazao. Nema svetije žrtve na svijetu od Isusove, 
nema savršenijeg načina molitve i klanjanja od 
onoga, kojijeužrtvinovogzavjetaodisusanama 
ostavljen. Njegova je oporuka: Točinitena moju 
uspomenu; njegova je daklezadnja voljainajmi- 
lija želja, da Bogu služimo i Boga slavimo na na- 
čin, kako jeto On naredio, atajjenačinsv. Misa. 


8) Iy 10, 18. S Lk 22, 19, 20, 


Život naš sa Žrtvom u sv. Misi. 


Život apsolutno potpune suglasnosti s voljom Božjom Isus 
nastavlja nakon svog uzašašća sada na nebu. Jedina razlika je u 
tome, što sada ne može više ni trpjeti ni umrijeti te se radi toga 
ne može ni na onaj krvavi način Bogu prikazati, kako je to kao 
čovjek prije svoje smrti na zemlji mogao učiniti. 

Međutim to nije ni potrebito, »jer prinosom tijela Isusa 
Krista posvećeni smo jedanput za uvjiek«, »jer jednom žrtvom 
usavršio je za uvijek posvećene«."? 

Ali je u svojoj svemoći i mudrosti pronašao i ostvario način, 
da se može ta jedna njegova žrtva, prikazana na križu, neprekidno 
opetovati i nastavljati. Onaj isti Isus s istim životom potpune pod- 
ložnosti pod volju Božju, koja ga razapela na križu, prikazuje se 
i sada u sv. Misi. Žrtva i smrt njegova, koja se krvavo očitovala na 
križu, očituje se u sv. Misi nekrvavo u prilikama kruha i u prili- 
kama vina. Pod tim prilikama je na oltaru prisutan, dok nam 
prilike vina govore, da se sada njegova presveta Krv, ne u zbilji 
nego tajanstveno, prolijeva, prilike kruha pak, da je njegovo 
presv. Tijelo na isti način lišeno života i Bogu žrtvovano. Jedne i 
druge očituju, da se njegova žrtva na križu sada na našim oltarima 
produljuje, jer je Isus uvijek neograničeno podložan volji Božjoj 
i u toj suglasnosti s voljom Božjom On ga slavi, zadovoljuje i njemu 
se klanja. 

Cilj ćemo svoga života najlakše i najljepše 
postići, ako živimo sjedinjeni s Kristom. »On je 
glava tijela Crkve«)" dok »smo mi udovi Tijela njegova«,*“ i 
»jedno tijelo u Kristu«.# Sve to naučava sv. Pavao, a svaki će iz 
toga zaključiti, da moramo mi svi kao jedno tijelo s 
Kristom onako živjeti, kako to glava naša čini, 
Krist. Život svakoga kršćana bi morao biti život Kristov, jer smo 
svi jedno tijelo s njime. 

Najljepše smo jedno tijelo s njime kod 
sv. Mise. On glava — žrtva na oltaru klanja se Bogu, mi s njime; 
On Bogu hvalu daje, mi s njime; On Bogu sebe prikazuje kao zado- 
voljštinu za grijehe, mi to isto činimo s njime; On moli za nas, pa 
i naše su molitve jedno s njegovima — i sve što činimo ima božan- 
sku vrijednost, jer to čini Krist glava tijela, kome mi kao uda 
pripadamo. Doista sv. Misa je predivan dar neizmjerne ljubavi 
Božje! Sv. Misa je najljepša molitva, jer su u njoj naše molitve 
molitve Kristove, molitve božanske. Nijedan ne bi smio da obavlja 
svoje molitve odijeljeno od sv. Mise, nego bi se barem u duhu 
morao priključiti sv. Misi, koja se u onaj čas Bogu prikazuje. 

I najljepše ćeš svetoj Misi prisustvovati, ako si upravo po 
misnim molitvama što uže sjedinjen s Kristom, kojega svećenik 
kod oltara zastupa. Dovoljno je, da mu u duši kratko saopćiš na- 
kane za koje hoćeš, da se On Bogu prikaže. Bogastvo Isusovo je 

neizmjerno i neiscrpivo i dat će ti u istoj mjeri, u kojoj si s njima 
združen u dubokoj vjeri, u čvrstom poniznom ufanju, u gorućoj 
ljubavi. Vječna je dakle šteta, ako bez razloga, po 
svojojnemarnostiisamojednusv.Misuizostaviš. 

Žrtva pred Bogom je suglasnost našega života s voljom nje- 
govom. Ta suglasnost često traži od tebe, da veledušno prihvaćaš i 
podnosiš razne nevolje, što ih život dnevice tebi nalaže, te nijesu 
ništa drugo nego prigoda, da se volji Božjoj preko njih suglasiš, 
podvrgneš i Bogu žrtvuješ. Povežisvoj život saživotom 
Euharistijskog Isusa bilo izravno, što sv. Misi 
lično prisustvuješ, bilo u duhu! Isus je uvijek naš put 
pa i danas, jer ga na oltaru u svijetlu vjere neprestano gledamo, 
kako govori: »Oče, ne moja volja, nego Tvoja neka bude.«* Mi smo 
pak pozvani da budemo jedno s njime. 

Posve nam se novi pogledi otkrivaju, kad 
gledamo u živoj vjeri Isusa na oltaru. Žrtva je On, 
koja bezuvjetno sve prihvaća, što Božja volja određuje; makar se 
pojavljivala svetogrđa, huljenja, izlijevi paklenog bijesa, On se 
svejedno zadržava na oltaru, jer je njegov život i sada u potpunom 
suglasju s voljom Božjom, pa prema tome žrtva, najsavršenija 
žrtva. O premili Spasitelju kako nedokučiva je tvoja ljubav prema 
Ocu nebeskome, čijoj si volji uvijek apsolutno podložan, i ljubav 
prema nama, za koje si rekao: »A ja, kad, budem podignut od 
zemlje, sve ću k sebi privući.«?7 

Punimo dakle crkve naše, kad se u njima sv. Misa prikazuje. 
Makar bila crkva sat i više hoda od nas, pođimo i ne propustimo 
sv. Mise, jer sv. Misa vrijedikolikovrijedi Bogsam! 
Učite roditelji djecu, da cijene sv. Misu nada sve! U sv. Misi neka 
djeca od Isusa uče, kako treba da vrše volju Božju u volji vašoj, 
kršćanski roditelji! U sv. Misi tražite utjehe vi žalosni potišteni, 
mimoilaženi, klevetani, bolesni! U sv. Misi crpite snage vi, koji 
se borite, da vam budu srce i duša čisti i neokaljani! U sv. Misi 
gledajte kršćanski roditelji razlog i poticaj, da u svojoj bračnoj 
zajednici Bogu dadete, što Bog od vas očekuje! On očekuje od vas 
širenje svoga kraljestva, da bi bila njegova slava i ujedno vaša 
nagrada što veća. 


Sv. Pričest i naš život. 


Isus je ustanovio Presv. Euharistiju ne samo da bude novo- 
zavjetnom žrtvom, nego i zato da bude neumrlim dušama novo- 
zavjetnom hranom. »Uzmite i jedite« je rekao kad je kruh obratio 
u svoje presveto Tijelo! »Pijte iz njega svi« je naredio, kad je u 
kaležu iz vina učinio svoju presvetu Krv. 

Crkva je njegove riječi vrlo dobro shvatila. Kadagod su 
kršćani u ono staro doba dolazili da prisustvuju sv. Misi, pristupali 
su i sv. Pričest. Jedno i drugo bilo je za njih ista 

svečanost. Sv. Pričesti nijesu dijelili od sv. Mise. To je posve 
prirodno. Ako smo s Isusom jedno tijelo, kome je On glava, onda 
će Isus nastojati, da prožme svojim životom čitavo tijelo, jer glava 
vlada tijelom, a nikada obratno. Toj svrsi služi Kruh života, što 
ga je On najprije obećao a kod zadnje večere svojim apostolima 
prvi puta podijelio. 

Divimo se Bogu i budimo mu zahvalni, što se On, Neizmjerni, 
u svojoj dobroti osvrnuo na čovjeka, na to neizmjerno maleno i 
nezahvalno biće, te mu pripravio hranu, koja je On sam — hranu 
života i vječne mladosti. 

Čovjeku je dosuđena neumrlost. On teži za zdravljem i ra- 
duje se, kad se osjeća zdravim, mladim i jakim. Ne ćemo naći 
čovjeka, koji ne bi htio živjeti, dok se osjeća 
zdravim, mladimi jakim. I kad bi bilo moguće, da bude 
uvijek zdrav, mlad i jak, bila bi i njegova stalna želja i sve bi 
njegovo htjenje išlo za tim, da uvijek živi, stalno živi i vječno 
Živi. Iz toga razabiremo najbolje, kako je čovjeku 
prirođenodavječnoživizdrav,mladijak. Nije mu 
to dano radi grijeha naših praroditelja u tijelu, koje je osuđeno na 
smrt pa radi toga podvrženo propadanju i konačnoj smrti, ali mu je 
taj život po zaslugama Isusa Krista omogućen za dušu. Duša je 
neumrla. Totreba da ima čovjek uvijek na umu! 
No neumrlost sama na sebi za dušu još ne znači 
život. Za život treba Boga i sunca i slobode, zdravlja i mira i 
reda, radosti i ljubavi i sreće, za život treba i hrane i drugih 
uvjeta, bez kojih sposobnosti duše ne mogu ni raditi niti se raz- 
vijati niti svojoj svrsi odgovarati. Sve joj to može po smrti 
tijela dati samo Bog. 


Bez Boga čeka dušu vječna tama, jer je Bog sunce — Istina; 
lišena će biti svake slobode, jer gdje nema Boga nema ni slobode; 
bez Boga zapast će u kaos nereda i meteža, bijesne mržnje i plača 
i škrguta zubi; svoju će neumrlost provodit u vječnom ognju, koji 
nema svijetla; bez Boga bit će neizmjerno prazna te će se u pono- 
rima te vječne praznine gušiti od žeđe i gladi za Bogom; uz to bit 
će njezine umske sile osuđene na nerad i predane groznom bez- 
nadnom očaju. Ta neumrlost bez Boga nije život, to 
je pakao, a pakao znači za neumrlu dušu vječnu 
strašnusmrt. 

Bog ne će smrti griješnika. »Kako ja živim«, tako je po pro- 
roku Ezekijelu proglasio, »ja neću smrti bezbožnika, nego hoću da 
se bezbožnik od svoga puta obrati i živi." Zato posla Bog Sina 
svoga jedinorođenoga na svijet, da svijet od grijeha oslobodi i 
čovjeka spasi. »Ja sam došao, da imadu život i da ga imadu izo- 
bilje«," rekao je Spasitelj, kad je došao na svijet, a kod druge zgode 
još se potanje izrazio: »Ja sam kruh živi, koji sam s neba sišao. Ako 
tko jede od ovoga kruha, živjet će do vijeka; i kruh, koji ću ja dati, 

tijelo je moje za život svijeta«, i naglasio isto još ozbiljnije: »Zaista 
zaista vam kažem: Ako ne jedete tijela Sina čovječjega i ne pijete 
krvi njegove, nemate života u sebil«* 


Tko dakle hoće, da mu duša ostane u životu zdrava i jaka i 
mlada i da si po smrti svojoj zajamči u neumrlosti duše svoje i život 
vječni, taj se bezuvjetno mora hraniti Kruhom života, taj mora u 
živoj vjeri Isusa primati u sv. Pričesti. 

Hoćeš li živjeti, pristupaj k sv. Pričesti! Želiš li u životu duše 
svoje ostati zdrav, mlad i jak, idi često k sv. Pričesti! Hoćeš li da 
izbjegneš paklu i vječnoj smrti, polazi rado k sv. Pričesti! Sv. Pri- 
čest neka ti bude prva briga, kad ti tijelo oslabi zbog bolesti i sta- 
rosti, da tjelesna smrt ne bude duši tvojoj početak strašne vječne 
smrti. Sv. Pričest neka bude cilj svih tvojih nastojanja u odgoju 
djece tvoje, kršćanska majko i kršćanski oče. Nitko na svijetu neće 
djece tvoje ljepše i uspješnije učiti, da budu čedna, dobra i poslušna 
nego Isus, koji ih toliko voli. Bez sv. Pričesti djeca će danas stalno, 
stalno zalutati, pokvariti i iznevjeriti se Crkvi i Bogu. To bi bio za 
njih već ovdje na zemlji početak vječne smrti. Vi, kršćanski roditelji, 
odgovarat ćete za to, jer nijeste htjeli i marili, da vodite i pustite 
djecu često k sv. Pričesti, premda ste bili upozoreni, da je sv. Pričest, 
primljena ponizno i u živoj vjeri, jedino, najbolje i najjače sredstvo 
za čuvanje i njegovanje života djece Božje, jer ona je Kruh života. 

»Ako ne jedete tijela Sina čovječjega, nemate života u sebil!« 
To vrijedi za svakoga bez izuzetka. Varate se dakle, mladići i djevoj- 
ke, ako mislite, da ćete sačuvati čistoću srca bez sv. Pričesti. To je 
isključeno. A ipak želite biti zdravi i jaki! Budite uvjereni, izgubit 
ćete zdravlje duše i tijela, ne budete li njegovali Kruhom života 
u sebi život djece Božje, koja izbjegava svaki grijeh i griješnu 
prigodu i postojano odbija od sebe svaku napast! 

Sv. Pričest, da sv. Pričest neka bude često, barem svaki mjesec 
tvoj cilj, draga moja kršćanska omladino! 

Da budemo svi jedno! To je bila želja Isusova u molitvi iza 
posljednje večere.“ »Tko jede tijelo moje i pije krv moju, ostaje u 
meni i ja u njemu.«* Tim riječima nam kaže, kako ćemo doći do 
toga jedinstva. Sa svoje strane učinio je sve, da se jedinstvo ostvari. 
Hoćemo li proživljavati život vječni u dušama svojim, onda učinimo 
i mi od svoje strane sve moguće, da On glava izlijeva u nas život 
svoj, da ga izlijeva sve više i sve jače, e bismo njemu u ljubavi 
prema Bogu i bližnjemu, u poniznosti i svetosti sve sličniji postali. 

O kako bi lijepo bilo, kad bi se širom naših sela ostvarila 
težnja: Uvijek na sv. Misu, ako Bog drugačije ne odredi! Uvijek, 
kadagod mi je to moguće k sv. Pričesti, da čujem nebeski glas nad 
sobom: »Tijelo Gospodina Isusa Krista čuvalo dušu tvoju za život 
vječni, Amen!« 


Dao Bog, i molimo se mnogo, da tako bude! 


9 Iv 6, 51-53, 41 Ivy 17, 21, 42 Iv 6, 56. 

BUDIMO NA STRAŽI 


Krist — znak kome se protive. 


Krist je glava Crkve Katoličke, koja je tijelo njegovo; Crkva 
dakle Katolička dokazuje prisutnost Njegovu u svijetu! Papa je 
vidljivi zamjenik Isusa Krista, dakle dokazuje i Papa život i djelo- 
vanje Kristovo u svijetu! Krist je prisutan pod prilikama kruha u 
Presv. Euharistiji te je Presv. Euharistija neprestanim dokazom, da 
Isus živi i vlada u svijetu i danas — sve to nam svjedoče vjerske 
istine, koje su daleko bolje utvrđene nego što su utvrđene istine 
prirodne, jer za njih jamči Bog sam. Niječu ih doduše mnogi i neće 
ih priznavati, ali sa svojim vladanjem potvrđuju oni sami, da su 
one doista istine! 

»Ovaj je postavljen na propast i na uskrsnuće mnogima u 
Izraelu, i za znak, kome će se protiviti« — to proročanstvo starca 
Šimuna u jeruzalemskom hramu* ispunilo se doslovce na Isusu, 
dok je kao Bog-čovjek vidljivo boravio na zemlji, ispunilo se na 
njemu kroz sva stoljeća ispunjuje se još i danas. Nitko nije mogao 
za života Isusu predbaciti ni najmanjeg grijeha; život je njegov 
prošao u dijeljenju dobara svake ruke; njegov je nauk otkrivao 
najviše tajne i istine; kako će čovjeka privesti k Bogu da Boga 
slavi, to je bila posvuda jedina svrha njegovih nastojanja, ali se 
ipak na Nj digla paklena mržnja i progonila ga do smrti na križu. 
Strašna su bila progonstva prvih vijekova protiv Krista i njegove 
Crkve; strašna su i danas u Rusiji, Meksiku, Španjolskoj, Njemačkoj. 
Zašto ta progonstva, otkuda ta mržnja? Neprijatelji tvrde, da Krista 
nikada nije bilo, da je plod mašte sve ono, što Crkva o njemu 
govori. Ako je tome tako, zašto njihova mržnja i progonstva? Nitko 
danas ne mrzi ni Atilu ni Hune, kao ni Turke, premda su za to 
pružili povod. Onoga česa nema nitko ni ne mrzi ni ne progoni. 
Ali mržnja i progonstvo proti Kristu uvijek i neprestano postoji. 
Pa makar tvrdili oni, koji faktično mrze i progone Krista i Crkvu, 
da u Krista i njegovu Crkvu ne vjeruju, treba im kazati: ali 
vjeruje pakao, da je Krist, da je Krist Bog i čovjek, da je istinito 
sve što je objavio, da On živi u Crkvi, da je prisutan u Presv. 
Euharistiji. »Djavoli vjeruju i drhću« veli sv. Jakov i viču: »Što 
imamo s tobom, Isuse, Sine Boga svevišnjega«““ te navaljuju u 
bijesnoj mržnji preko svojih pristaša na njega i danas, kako su to 
činili u Palestini i Jeruzalemu. Đavaogainjegovopotom- 
stvomrzedoistrage,tejeitamržnjadokazom, da 
Kristživiidanasmeđunamaiprematomeznakom, 
kome se protive. 

Protivi mu se moderno poganstvo: komunizam sa svojim 
sijelom u Rusiji i nacijonalsocijalizam sa svojim sijelom u Nje- 
mačkoj i njihovi pratioci, koji im ili pripremaju puteve ili ih kao 
djeca njihova sa simpatijom pozdravljaju. 


4" Lk 2, 34. “ Dj. Ap. 10, 38. 45 Jak 2, 19. 4 Mk 5, 7. 

Dužnost je naša, da ih malo potanje uočimo, 
jerkakobismoinačemoglistajatičvrstouzsvetu 


baštinu Kristovu i braniti svoje djedovske 
svetinje? 


Komunizam. 


Komunizam propovijeda evanđelje bez Boga i neumrle duše 
i hoće raj na zemlji. On iskorišćuje bijedu u današnjem društvu 
radi nepravedno i loše podijeljenih zemaljskih dobara, koja su 
nagomilana u rukama vrlo neznatne manjine ljudi, a mnoštvo je 
gotovo bez njih. Komunizam uči, da su zemaljska dobra zajedničko 
vlasništvo sviju; privatnog vlasništva nema; svi ljudi imadu jednaka 
prava u životu na zemlji; vlast propisuje, što će se raditi, što jesti 
i obući i gdje će se leći; svi ljudi treba da traže svoj spas u radu; 
cilj svakoga čovjeka je u tome, da sebi pribavi što više uživanja 
dok je u životu, jer sa smrću svršava sve. 

Rusija broji 170 milijuna ljudi! Nad tim ogromnim narodom 
zavladala je pomoću terora i strašne tajne policije šačica diktatora- 
boljševika, zapravo jedan jedini. Odanle se provodi ideja komunizma 
sa svom bezobzirnošću u Rusiji; iz Rusije se crpe sredstva za 
širenje komunističke propagande po čitavom svijetu, te se podižu 
komunistički prevrati gdjegod je to moguće. To im je do sada 
napose uspjelo u Meksiku i u Španjolskoj. Komunizam hoće, da za 
raj, kako ga on na zemlji zamišlja, najprije stvori novoga čovjeka. 
Čovjek kršćanstva čovjek je slobode. Komunizam ne će da čuje o 
slobodi čovjeka, on čak gleda u toj slobodi izvor svakoga zla. Stoga 
ide kmunizam bezobzirno za tim, da uguši svaku slobodu, pai 
najintimniju; on hoće da postane čovjek komuni- 
stički čovjek, čovjek kolektivni, bez volje i bez 
pravadaradi,štobionhtio,čakbezprava, daima 
svoje misli i svoje nazore. On mora da postane nalik 
volu ili ovci u jednom stadu, gdje se čitavo mnoštvo onako miče 
i kreće, kako to štap i bič zapovijedaju. Tko ne bi htio da sluša, 
njega se utuče, kako se životinja stavlja pod nož, ako je divlja. 

Prema tome u komunizmu nema bračnog života, nema obitelji 
nema muža i žene, sve je kao kod životinja, gdje se širenje i 
umnožavanje novih, bića samo toliko cijeni, koliko to koristi gospo- 
daru i stadu. Novorođena djeca prema komunističkoj nauci ne 
ostaju kod majki, što su ih rodile nego se ide za tim, da se u zajed- 
ničkim zavodima doje, hrane i odgajaju, dakako odijeljeno od 
majki, kako to vidimo kod poduzetnika, koji se bave s krmljenjem 
pilića ili kunića na veliko. Dakako sve bez Boga. No ne samo to, 
komunizam uzima u zaštitu i ono, što je proti Božjem zakonu, što 
je grijeh i zločin, i sve to promiče. Sav se život u komunizmu 
razvija na gaženju VI. zapovijedi Božje: Ne čini bludno; na gaženju 
V. zapovijedi Božje: Ne ubijaj; na gaženju IV. zapovijedi Božje: 
Poštuj oca i majku, uopće na gaženju svih zapovijedi Božjih. Ne 
kradi, glasi VII. zapovijed Božja. Komunizam načelno krade sva- 

komu čovjeku sve, što ima. U kasarnama neka živi, gdje se 
zajednički jede, spava i t. d., sve pod komandom; bez prava da 
ima tko svoju kućicu i svoju zemlju; bez prava da bude njegovo 
što u vrućem znoju iz zemlje izbije; bez prava da sebi za hranu 
izabere ono, što mu više prija. Čovjek kršćanstva čovjek je slobode. 
Komunizam uvodi i ostvaruje ropstvo, kako ga čovječanstvo do 
danas nije još dočekalo. 

Posve je logično, da komunizam vidi u kršćanstvu, osobito u 
njegovom jedino zakonitom zastupniku, u Katoličkoj Crkvi, te u 
vjeri u Boga uopće, najveću zapreku u radu za postignuće novog 
društva i ostvarenje novog čovjeka, čovjeka komunizma i kolektiva. 
Zato sa svim bijesom progoni Crkvu i sve, što na Boga spominje. 
U Rusiji su boljševici poubili od 1918. do 1924. preko 800 duhovnih 
lica, te se to ubijanje neprekidno nastavlja do danas. U Španjolskoj 
poubijali su komunisti pod vodstvom ruskih boljševika samo 
svjetovnih svećenika preko 6000, među njima 11 biskupa ,a porušili 
su i opljačkali oko 20.000 crkava i kapela. Nečuveno divljački 
postupali su protiv njih i protiv svjetovnjaka, koji su im radi vjere 
i radi svog domoljublja došli u ruke. U Madridu poubijali su u 
tijeku od samo triju mjeseca 22.000 lica. I to bez optužbe, bez 
dokaza, gotovo uvijek i bez ikakve sudske rasprave. A muke! Sami 
španjolski biskupi svjedoče u svojem pismu, što su ga izdali 
1. VII. 1937: » Mnogima su odsjekli uda, pošto su ih na sramotni način 
osakatili. Drugima su oči iskopali, jezik odrezali. Druge odozgo do 
dolje rasparali, žive spalili ili pokopali, sjekirom ubili. Najveću 
su okrutnost pokazali na službenicima Božjim. Stidljivost i ljubav 
nam brane, da budemo točniji.« »U Madridu i u starom groblju u 
Huesci otvorili su stotine grobova, da truplima otmu zlatne zube 
i prstenje«. Na tisuće ima mučenika. Mučili su ih do smrti na sve 
moguće, najgroznije načine; i na križeve su ih razapinjali i t. d. 
Sam Sv. Otac ustanovljuje, »da se to strahovito uništavanje ljudskih 
života, crkava i vjerskih i umjetničkih svetinja u Španjolskoj poči- 
njalo s takovom mržnjom, s takvim divljaštvom i bijesom, što se 
nije mogućim držalo u našem vijeku«. 

»Načini tog obeščašćivanja bijahu upravo nevjerojatni i jedva 
se mogu pomisliti, da ih nije đavao nadahnuo.« »Ta mržnja na sve, 
što spominje na Boga i s njome spojeno provađanje zvjerskih zločin- 
stva došlo je iz Rusije. Unijeli su ju istočnjaci izopačenog (per- 
verznog) duha.«*7 

Tako radi komunizam za ostvarenje raja na zemlji. Čovjek bi 
mislio da sanja. Ali je sve to kruta zbilja, za koju svjedoče naj- 
ozbiljniji ljudi, koji su te užase vidjeli na vlastite oči i proučavali 
na licu mjesta. S punim pravom izjavljuje Sv. Otac: » Komunizam 
je nauka prepuna zablude i lažnih zaključaka, koja se u jednakoj 
mjeri protivi koli zdravome razumu toli Božjoj objavi. On znači 


41 Sravni ,Zajedničko pismo španjolskih biskupa biskupi ij i 
Ž , sa D pima cijeloga svi- 
jeta o ratu u Španjolskoj“ od 1. srpnja 1937. Hrv. izdanj ij . Ap. 
u Sarajevu. Str. 16-21. zik M danje Sludenije Eng. Ap 

prevrat svakog društvenog poretka, jer uništava njegove najdublje 
temelje. On zabacuje istine o izvoru, naravi i svrsi države. On 
oduzima slobodi čovjekovoj svako pravo, gazi je i predaje ropstvu.« 
»Komunizam je u svojoj biti zlo i nitko, kome je do toga, da spasi 
kršćansku kulturu, ne smije da igdje s njime sarađuje.« 


Na istom terenu s komunizmom. 


Uočisvihtih činjenicakomunizam sam neho- 
tice ali jasno svjedoči, da Kristi danas živi i 
vladaihoćedaima prava koja gaidukaoBogai 
Stvoritelja svijeta. Kad ne bi bilo Krista, ludi bi bili 
izlijevi bijesa i sva borba komunizma protiv Njega. Ne će doduše 
komunizam Krista i njegove Crkve pobijediti, ali može nanijeti 
narodima strašne štete, kako nam to krvavo pričaju nesretna Rusija, 
Meksiko i Španjolska. 

Može strašne štete nanijeti i nama. Nema ga u onim oblicima 
kod nas; ali zapažamo i kod nas činioce, koji mu nesmetano pri- 
premaju puteve, jer se nalaze na istom terenu i u istom smjeru s 
njime. To čine među ostalim u udžbenicima, gdje se sad neznanstveno 
tvrdi, da se čovjek razvio iz majmuna, te da prema tome nije 
stvoren od Boga; sad posve neupućeno naučava, da religija nije 
uopće stvar razuma i znanja, nego osjećaja i srca;* sad blasfemično 
o Kristu govori, kao da je samo čovjek"! i to varalica;"" sad se 
iskrivljuju vjerske istine i činjenice iz djelovanja Papa i života 
Katoličke Crkve, te se u njima Katolička Crkva — i to samo ona! — 
posve neobjektivno i ignorantski crta u bojama, da ju učenici moraju 
početi mrziti,;* kad bi udžbenicima vjerovali. To je sistem u 
našoj školskoj politici, protiv kojegane možemo 
nikada dosta protestirati. Taj sistem ne samo da ne 
pozna jednakopravnosti za katolicizam, on je katolicizmu nepri- 
jatelj, mrzi ga i širi mržnju protiv njega pomoću takvih školskih 
udžbenika posvuda na svojem području!si 


# U enciklici ,Divini Redemptoris“. # Dr. Jov. Erdeljanović u svojoj 
knjizi ,Osnove etnologije“ - točni navodi u mojoj ,Kuda to vodi...“, str. 5-14. 
% R. Vučić u svojoj knjizi ,Osnovi pedagogike“ - točni navodi u mojoj ,Kuda 
to vodi...“, str. 14-16. 5! L. M. Suhotin u svojoj knjizi ,Istorija Starog veka“, 
izd. V., 1935 - točni navodi u ,Kuda to vodi...“ str. 18. 52 Dr. V. Popović u 
svojoj knjizi ,Istorija Starog veka“ za I. r. građ. škola, slov. izd. 1934 - točni 
navodi u ,Kuda to vodi...“, str. 18-19. 58 Dr. V. Popović, L. M. Suhotin i 
dr. u svojim udžbenicima - točni navodi u ,Kuda to vodi..,“, str. 19-46. 
ši Čak u higijeni! Evo što piše lekar dr Sima Milošević u svojem udžbe- 
niku: ,Neke Baktecija proizvode boje... Ovde treba naročito spomenuti jedan 
bacil, koji se naziva Bacillus prodigiozus (od latinske reči prodigium - čudo), 
On stvara okrugle kolonije kao krv crvene boje, tako da su te kolonije vrlo 
slične kapima krvi. Razvija se vrlo dobro na vlažnom hlebu. Dežavali su se 
slučajevi da se on razvija na česticama hleba za pričešće u vlažnim crkvama. 
To je izazvalo u 13 i 14 veku velika gonjenja i spaljivanja Jevreja, jer su sveš- 
tenici tadašnjeg vremena protumačili tu pojavu kao znak gnjeva Božjeg na grešno 
čovečanstvo, naročito na Jevreje. Zbog toga je u raznim gradovima tada bilo 
poubijano oko 10,000 Jevreja. Čak 1520 god. zbog iste pojave bilo je spaljeno 

Činjenice u svijetu dokazuju, da se jedinoi 
samo Katolička Crkva dosljedno protivi komu- 
nizmu! Samo u prilog komunizma rade svi oni, 
koji katoličku vjeru potkapajuiruše! To vrijedi 
izaradnašeškolske politike, koja potkapa Kato- 
ličku Crkvu pomoću odnosnih školskih udžbe- 
nika Zar daisprijed takvih činjenica šutimo? 


Na istom terenu i u istom smjeru s komunizmom rade drugi 
faktori, koji traže u turizmu isključivo materijalne koristi te dopu- 
štaju radi toga za vrijeme ljetne sezone sve moguće nemoralne 
pojave, samo da bude što veći priliv novca. Svi smo naravski zato, 
da se narodu preko turizma pomogne i da se turizam promiče i svi 
ćemo vrlo rado učiniti sve ono, što o nama ovisi, da nađe narod 
što više zarade kod kuće. Turizam je sama u sebi vrlo lijepa i vrlo 
važna stvar. Ali nikako ne možemo dopustiti, da se 
narod moralno kvari. 

Značajno je, da se u one ustanove, koje se bave turizmom, 
pozivlju na saradnju zastupnici svih mogućih korporacija i staleža, 
samo se zazire od zastupnika Crkve, koji bi u prijateljskoj saradnji 
s ostalima znali zaštititi moralni život našega naroda. Zašto se 
ta prijateljska saradnja isključuje? Sav se kato- 
lički Episkopat zanimao za tu saradnju, ali odaziva od nadležnih 
vlasti nije bilo nikakva. To je dobro stvari samo na štetu, to više 
jer će biti katolički narod prisiljen, da si proti javnom kultu 
nudizma sam potraži načine i sredstva obrane. To pravo ima od 
Boga. Radi se o svetinji kršćanskog moralnog života! On je dužan 
da ju štiti Mi hoćemo, da se strani svijet kod nas 
namoruiuljetnojsezonivladaujavnosti čestito, 
kako se mora vladati po ulicama Zagreba! Kult nu- 
dizma komunistička je razvratnost i znak je propadanja kulture! 


Rasizam neprijatelj Crkve. 


Druga pojava modernog poganstva jest obožavanje vlastite 
rase, rasizam ili nacionalsocijalizam kako se pojavljuje u Njemačkoj. 


u Berlinu 38 Jevreja. Takva ,čuda“ koja se jednostavno mogu objasniti Bac. 
prodigiosus na hlebu i ostalim životnim namirnicama dosta često su se deša. 
vala. Jedan od takvih dogadjaja prikazao je slavni slikar Rafael na jednoj velikoj 
slici koja se nalazi u Vatikanu. Slika prestavlja jednog sveštenika, koji je sum- 
njao u pretvaranje hleba u telo Hristovo, gde za vreme službe vidi kako teče 
krv iz čestica hleba koje je on maločas posvetio“. Cfr, S. Milošević: Higijena 
za II. razred gradjanskih škola. Udžbenik preporučen od Glavno prosv. saveta 
S. br. 546 od 24. XI. 1932 i odobren od Min. prosvete odlukom O. n. br. 
93416 od 16. XII. 1932. Str. 23-24. 

Zar nije sramota, da ulaze u školske udžbenike stvari, koje očito nose 
na sebi pečat klevete i iskrivljivanja, historijske neispravnosti i neistinitosti? 
Auktor bi se mogao bez ttuda o svemu tome osvjedočiti, kad bi u ruke uzeo 
bilokoju objektivnu historiju! Ali radije se objavljuju i najveće bljutavosti, 
samo da se iskoristi prigoda, kako bi se katolicizam izvrgnuo ruglu i omrazio! 
Djaci pak su dužni, da sve to i na pamet uče, jer će biti inače loše ocijenjeni... 

U onom obliku nema toga kulta kod nas, ali braća katolici u Nje- 
mačkoj strašno trpe od njega, pa treba da malo upoznamo progon- 
stva, kojima su neprestano i sustavno izloženi. Ponosi se njemački 
nacionalsocijalizam, što tobože predvodi borbu proti komunizmu. 
Istina je on pobija komunizam ali ne sa stanovišta kršćanskih načela, 
nego radi toga što je komunizam pojava beznarodna, prema tome 
potpuno suprotan posebnom samostalnom i neovisnom narodnom 
životu. Jedno pobija i isključuje drugo. U svojem germanskom 
porijeklu počeli su gledati svoju snagu te razvili čitavu nauku o 
tome. Narod je prema toj nauci najviši faktor, on je sve, od njega 
sva vlast i svako pravo. Što narodu prema shvaćanju onih, koji 
se narodu za vođe nametnuli, koristi, to je pravo to je dobro, a sve 
ostalo je zlo. O Bogu se ne vodi računa, niti o Božjim zapovijedima. 
Prema toj nauci hoće jedinstveno da odgoje svu mladež. Kako se 
u toj nauci niječe Krist Bog i Spasitelj, niječe također božanski 
karakter Katoličke Crkve, nužno je došlo do sukoba između 
nacionalsocijalizma i Katoličke Crkve. Katoličku se Crkvu počelo 
progoniti, ne krvlju i ognjem nego drugim još gorim načinom. 
Katolicima oduzela se sva mogućnost, da brane svoja prava, da 
odbijaju napadaje na Katoličku Crkvu, da iznašaju istinu o brojnim 
procesima, s kojima su počeli mučiti svećenike i redovnike. Za 
katoličku štampu nema u Njemačkoj ni mjesta ni slobode! 
Strašno je kad ti vežurukeiusta, dasene možeš 
braniti, dok istodobno drugi gaze tvoja prava, 
dok kleveću tebe i tvoje svetinje, dok ti djecu 
kvareiBoguotuđuju To je ropstvo. U tom rop- 
stvu nalazi se danas Katolička Crkva i katolici 
u Njemačkoj. Kako daleko se u tom ropstvu pošlo, dokazuje 
i ovo: Koncem svibnja ove godine bit će u Budimpešti Međunarodni 
Euh. Kongres. Narodi će od svih strana svijeta kod njega učestvovati. 
Prijavilo je svoj dolazak i 25.000 njemačkih katolika. Njemačka 
vlada bila je dala već svoj pristanak. Na jedamput pronio se u 
prošlom mjesecu glas, da je taj pristanak opozvala. Eto, niti na 
hodočašće ne smiju katolici iz Njemačke! 

Još 14. ožujka prošle godine objelodanio je Sv. Otac posebnu 
encikliku o zabludama nacionalsocijalizma te neustrašivo osudio 
pokušaj, da se u smislu tih zabluda među Nijemcima oživi stara 
vjera germanska, kojoj su prije nego što su prihvatili kršćanstvo 
kao pogani pripadali. Na Badnjak 24. prosinca 1937. je Sv. Otac 
ponovno govorio o Njemačkoj te izričito naglasio, da se 
ondje provodi pravo vjersko progonstvo.  »Dugo 
već se govori i uvjerava, da vjerskog progonstva ondje nema. Me- 
đutim mi znamo«, tako je rekao, »da ondje progonstvo postoji, 
teško progonstvo. Ne samo to, rijetko je čak bilo koje progonstvo 
tako teško, tako strašno i mučno. Radi se poviše o progonstvu, s 
kojim se spaja i nadmoć sile, i pritisak prijetnji i varanje lukavstvom 
i izmišljanjem.«"* 

55 Oss. Rom., 4. II. 1938. 55 Oss. Rom,, 25. XII. 1937. 

Prebrojne činjenice dokazuju bijelodano papine riječi. U više 
milijuna primjeraka štampaju se u Njemačkoj listovi, koji sustavno 
šire laži i klevete o Kat. Crkvi te je izvrgavaju preziru i ruglu," 
a katolici ne mogu braniti Crkve, jer su kao ukovani u ropstvu. 
Knjige, što ih katolici izdavaju u obranu Sv. Crkve, redom se 
plijene." Katolička se omladinska društva raspuštaju u čitavoj 
Bavarskoj, u biskupijama Kčln i Aachen, a posebni domovi za 
omladinska udruženja su zabranjeni." Samovoljno dokida državna 
vlast blagdane Bogojavljenja, Petrova i Bezgriješnog Začeća." 
Zabranjuje se katoličkim svećenicima, da tumače vjeronauk u 
školama i određuju se za to svjetovnjačka lica bez dozvole crkvenih 
vlasti." Od činovnika se zahtijeva, da šalju svoju djecu ne u kato- 
ličke nego u one škole u kojima se katolička nauka napada i pot- 
kapa.“ Katoličke se škole redovnicima i redovnicama oduzimaju.#? 
Presveta božanska osoba Isusa Krista crta se u udžbenicima krajnje 
nedolično.“ Provodi se propaganda, da se izmijene sva imena 
gradova i sela, koja su povezana s imenima svetaca, kršćanskih 
istina te kršćanstva uopće& i t. d. Da vrlo su teška progonstva, 
kojima je Crkva Katolička u Njemačkoj izložena. Sv. Otac pozivlje, 
da se katolici posvuda mnogo Bogu mole za svoju braću u 
Njemačkoj. 


»Narod izvor svake vlasti«. 


Nego odjek tih zabluda njemačkog nacionalsocijalizma ili 
rasizma zapaža se i kod nas, kad se čitaju i čuju riječi, da je narod 
izvorom svake javne vlasti. To je u direktnoj opreci sa svečanom 
izjavom Kristovom: »Dana mi je sva vlast na nebu i na zemlji«% 
i s naukom Sv. Pavla: »Nema vlasti, da nije od Boga«."" Jao ljudima, 
kad ne bi bilo tako! Kad bi narod bio izvorom javne vlasti, onda 
bi bili komunizam i nacionalsocijalizam posve opravdani. Narod 
bi bio onda sve; dobro i pravo bi bilo samo ono, što bi narod kao 
dobro i pravo proglasio. Po tom načelu bi mogao narod razvlastiti 
sve privatno vlasništvo i proglasiti, da je sve svima zajedničko; 
svaka revolucija bi bila zakonita, a diktatura u ime naroda dobro 
došla! 

Načelo, da je narod izvorom svake javne vlasti, nije kršćansko! 
Kršćanstvo i sama narav uče, da je čovjek stvoren od Boga kao 
društveno biće. To je čovječja narav. Ona čovjeka tjera, da živi u 
društvu, u državi. Ali nema države bez vlatsi, pak eto kako je 
narav čovječja od Boga tako je i vlast od Boga. Vlast je od 
Boga. Drugo je pak pitanje, kako se dolazi do vlasti i kako se 
u državi s vlašću upravlja. Ali vlast sama je od Boga; svaka druga 
nauka je od Crkve osuđena pa je naša dužnost, da pravu nauku 
posvuda branimo. 


57 Oss. Rom., 5. XII. 1937. 58 Oss. Rom., 16. XII. 1937. 5% Oss. Rom, 
5. Il. 1938. % Oss. Rom., 16. 1. 1938. 6! Oss. Rom., 24. XII. 1937. Oss. 
Rom., 24. IX. 1937. % Oss. Rom., 22. I. 1938; 10 II. 1938. % Oss. Rom, 
6. X. 1937. 85 Oss. Rom:, 16. X. 1937. % Mt 28, 28. 97 Rim 13, 1. 


24 


U okovima inferiornosti, 


U zadnje se doba kod nas vrlo mnogo govorilo o konkordatu. 
Ali način, kako se s konkordatom postupalo, jasno nas upozorava 
na položaj, u kojem se mi katolici nalazimo. Dužnost je sviju nas, 
da taj položaj upoznamo i da s njime računamo. ; 

U prosincu ove godine bit će dvadeset godina, što smo u ovoj 
državi. Katolika u državi ima punih šest milijuna. Kako se postupa 
s njima: Zar mogu na pr. za svoju katoličku djecu imati svoje 
katoličke škole? Zar njihovu katoličku djecu uvijek i svagdje 
odgajaju učitelji nastavnici katoličke vjeroispovijesti? Zar mogu 
njihova djeca u školama upotrebljavati udžbenike, u kojima se 
štuju ili bar ne vrijeđaju Katolička Crkva i istine katoličke vjere? 
Ništa od svega toga! Katolici za svoju djecu nemaju ni katoličkih 
škola ni uvijek i redovito katoličkih nastavnika niti udžbenika, u 
kojima se Katolička Crkva štuje. Ipak je njihovo sveto i 
neotklonivo pravo, da sve to imaju. To zahtijeva i sama snošljivost, 
jer ona daje svakom svoje! Katolici imadu poviše pravo, da se 
njihova djeca tjelesno odgajaju u katoličkim omladinskim organi- 
zacijama. Da li mogu katolici takove organizacije osnivati? Ne 
mogu, jer im se to nasilno brani. Katolici imadu također pravo 
pače na dan Gospodnji i dužnost, da ga provode kako to Bog i 
Crkva od njih zahtijevaju; dok bi državna vlast morala to njihovo 
pravo i dužnost uzimati u zaštitu! Da li ona to čini? Nikako, jer 
je što više izdala zakon o prazničnim tečajevima, koji mušku 
omladinu prikraćuje u slobodi, da dane Gospodnje iskoristi za nje- 
govanje vjerskog života, kako to Božjoj volji odgovara. Ne samo to, 
u tim će se tečajevima katoličkoj omladini predavati pače i nauka: 
»Sve priznate vjeroispovesti su jednake, ma kako se one zvale i ma 
kakvim se načinom njihovo verovanje iskazivalo.«" Zar nije to za 
svakoga katolika pravo izazivanje, kad on zna, da je jedino kato- 
lička vjera vjera Isusove Crkve i ona jedina spasonosna? 

Tako bismo mogli nabrajati od reda i bez kraja, što sve 
dokazuje, da državna vlast ni danas nakon punih dvadeset godina 
ne samo što ne smatra potrebitim da uredi odnose s Katoličkom 
crkvom, nego da preko svakidanjih činjenica katolicima osporava 
ona prava, koja imadu po Božjem i crkvenom zakonu. 

Istina, radilo se mnogo na tome, da se sva važna pitanja, koja 
interesiraju koli Crkvu toli državu, sa Sv. Stolicom dogovorno i 
prijateljski urede i u konkordatu uzakone, pa je konkordat dne 
25. srpnja 1935. konačno bio od zastupnika Sv. Stolice i vlade u 
Beogradu u Vatikanu potpisan. Prihvatiti su ga još morali Skupština 
i Senat. Međutim započela se nesmetano nečuvena hajka od strane 
pravoslavnih crkvenih faktora protiv konkordata, u punoj suprot- 
nosti s načelom, koje neprestano pronose i ističu: »Brat je mio 
koje vjere bio«, kad to njima ide u prilog, ali da bi katolicima 


% Sravni ,Privremeni udžbenik za specijalnu nastavu obaveznog telesnog 
vaspitanja“, Izd, Min. fiz. vasp. naroda. Beograd 1937, Poglavlje: Vera, str. 18. 

priznali ravnopravnost o tom ni govora, jer njima je za hegemoniju, 
za nadvlast nad katolicima." 

Slobodno i nesmetano su počeli izdavati brošure i članke proti 
konkordatu, napadati Crkvu Katoličku i Papu te katoličke institu- 
cije, dok se katolici na tu hajku nijesu ni obazirali jer je bila 
nedostojna, jer su mislili, da će vlada ispuniti svoju obvezu ili još 
bolje, što na tu hajku nijesu mogli niti reagirati kad im je cenzura 
onemogućila svaki javni nastup za konkordat. Svečano je doduše 
vlada izjavila, da uzakonjenje konkordata traži načelo ravnoprav- 
nosti katolika s pravoslavnima i muslimanima, koju sam Ustav 
predviđa; da to uzakonjenje traži i svečano obećanje dano Sv. Stolici 
i ugled države pred vanjskim svijetom, a zahtijevaju ga same poli- 
tičke prilike u unutrašnjosti." 

Kad je bio konkordat dne 23. srpnja 1937 u Skupštini izglasan, 
svi smo očekivali, da će vlada bez obzira na prigovore crkvenih 
pravoslavnih faktora, jer se njih konkordat nikako nije ticao, 
konkordat što prije predložiti na potvrdu također Senatu. Međutim 
do toga nije došlo. Najprije je još 27. listopada 1937. izjavio sam 


9 To je Sveti arhijerejski sinod u svojoj pretstavci od 13. rujna 1935 
Ministru pretsjedniku dr Stojadinoviću, koju je 19. srpnja 1937 objavio, izričito 
naglasio. U njoj navodi, kako se u Jugoslaviji proglasila vjerska ravnopravnost, 
dok je bila pravoslavna vjera u Srbiji i Crnoj Gori državna vjera. Onda na- 
stavlja: ,Za zamenu načela državne vere načelom ravnopravnosti nije postojala 
preka ophodnost. Velike i svima poznate zasluge Srpske pravoslavne crkve za 
stvaranje države i čuvanje nacijonalnosti u vezi s relativnom većinom njezinih 
pripadnika davale su joj pravo, da sačuva svoj vekovni historijski položaj u 
državi, slično tome, kao što su ga sačuvale i poslije rata pravoslavne crkve u 
susjednim državama Grčkoj, Bugarskoj i Rumuniji“. Cfr. ,Glasnik Srpske pravo- 
slavne crkve“ od 19. VII. 1937. 

79 Evo što je minista1_ predsjednik dr. M. Stojadinović u ime vlade dne 
8. srpnja 1937. u Odboru za proučavanje zakona o konkordatu medju ostalim 
rekao: ,Kad govorimo o ravnoteži i ravnopravnosti, potrebno je potsetiti, da 
je zakonom od 1929 god. Srpskoj pravoslavnoj Crkvi priznat jedan niz prava 
i povlastica, koje druge veroispovesti, a specijalno rimokatolička i muslimanska 
nisu uživale, i to muslimanska sve do 1936. godine, kada je njen položaj 
regulisan, a rimokatolička ni do danas i tek novi konkordat ima 
u stvari da ustanovi tu ravnotežu sve tri vere kod nas. Mi dakle, tek 
sa novim konkordatom postižemo tu versku ravnopravnost, o ko- 
joj je reč u našem državnom Ustavu i koju stalno ističemo skoro 
već 20 godina. To je gospodo, sušta istina!“ 

Katolika ima raširenih u celom svetu Ima velikih država, čisto kato- 
ličkih. Šta će se tamo reći za nas, šta će se tamo misliti o nama, ako 
mi ne budemo hteli da rešimo katolički zakon u našoj državi? A 
da ne govorim još i o tome: kakvo bi tek strahovito oružje dali u 
ruke hrvatskim separatistima, koji žive u inostranstvu, da objave 
celom svetu: Narodna Skupština je odbila Konkordat, jer se on tiče katolika, 
a većina katolika su Hrvati. I zato što smo Hrvati, zato nema konkordata! 
Prema tome za nas, reći će oni, nema pravde u Jugoslaviji! O kako 
bi to bilo divno sredstvo za separatističku agitaciju. Mi to zadovolj- 
stvo, gospodo, nikako ne smemo učiniti separatistima i neprijateljima naše drža- 
ve, Ne smemo, ni mi sa desnice, ni vi sa levice''. Cfr. ,,Konkordat pred Na- 
rodnom Skopiinom > Izdanje ,,Samouprave“ Beograd 1937, Str. 9., 13. - Zatim: 

. »Ne bih želio, da mi Srbi opet dodjemo u neku izbornu ili drugu ne- 
volju, i da mi onda ponovo obećamo - konkordat! Niko nam živi neće 


26 


pretsjednik vlade, »da se nacrt zakona o konkordatu sa Svetom 
Stolicom ne prenosi u nov saziv Senata prema tome ovaj je zakonski 
prijedlog ugašen«."! Strašno je ta vijest na nas katolike djelovala, 
jer je to afront uperen proti Sv. Stolici i Katoličkoj Crkvi. Duboko 
pak nam je ogorčenje napunilo duše, kad se saznalo za izjavu, 
koju je dao katolički svećenik kao Ministar unutrašnjih poslova 
dne 29. prosinca u sjednici Fin. odbora Narodne skupštine i koja 
glasi: »Na donošenje konkordata mi uopće ne pomišljamo. Moje je 
osobno uvjerenje, da se zapravo konkordat ne može ponovno 
donijeti te nitko među nama na to i ne misli. Konkordat je 
bio stvorio mutno stanjeion sada je ugašen. Sto- 
jadinović, Korošec i Spaho ne će donijeti ni 
stari konkordat, ni stari popravljeni, ni novi, 
niti uopće bilo kakav konkordat. To će razumjeti 
svatko, tko je i malo političar.«?? 


Zar to nije strašno, kad se tako postupa sa Sv. Stolicom? Zar 
nije izazovno, što se šest milijuna katolika podstavlja u stanje infe- 
riornosti i poniženja u državi, koja svojim Ustavom već kroz 20 


tada verovati. Zato, gospodo, dajmo našim katolicima njihov zakon na vre- 
me!“ — ,Uostalom o konkordatu kritički sud treba da daju samo katolici iz 
ovog Doma. Pravoslavnih se konkordat uopšte ne tiče! Konkordat 
se tiče katolika, a ne Srba pravoslavne vere!“ O. c,, str. 18. 

»Kao pretsednik Kraljevske Vlade i Ministar inostranih poslova ja činim 
apel na sve vas, da glasate za predloženi zakonski predlog o konkordatu! On 
će nam doneti verski miri slogu, on će nam takodje pomoći, da izvr- 
šimo amanet Velikog Kralja, da čuvamo i sačuvamo Jugoslaviju!“ O. c. str. 20. 

Medjutim je ista Vlada zaboravila na sve te momente i prešla preko 
njih kad je izjavila, da je konkordat definitivno povučen i da nema više ni 
govora, da bude Senatu predložen i prihvaćen. Svakome je jasno, u kakvoj se 
situaciji nakon spomenutih izjava prilike u našoj zemlji danas nalaze! 

U ,političke prilike“ spada i ono, što je pored ostalih i narodni poslanik 
dr. M. Miškulin dne 19. srpnja 1937. u Nar. skupštini izneo. On je najprije 
konstatovao, da ima na granicama naše države čitav niz naših područja, čija sje- 
dišta su bila s one strane naše državne granice, a koja su u crkvenom pogledu 
spadala pod jurizdikciju inostranih katoličkih biskupa. U Sloveniji ima 14 župa, 
koje su spadale pod biskupa u Celovcu u Austriji i 17 drugih, koje su pripa- 
dale biskupiji sombatheljskoj u Madjarskoj. Čitava Baranja, Bačka i Banat bili 
su u crkvenom pogledu pod jurizdikcijom biskupa, koji su danas u Madjarskoj 
ili Rumunjskoj itd. Onda je nadovezao: ,Nije se moglo dozvoliti, da inostrane 
organizacije vrše makar i nominalnu jurizdikciju na našoj teritoriji. Sveta Stolica 
je to načelo priznavala ali je njezina diplomacija vezala i to pitanje sa pitanjem 
uredjenja odnosa Katoličke crkve sa Kraljevinom Jugoslavijom. Gospodo, ja ne 
bih hteo da izazovem uzbunu. Nemojte misliti, da je ovo tako ne- 
važno pitanje. Pa, ako hoćete, ovim se konačno makar u crkve 
nom katoličkom pogledu, definitivno uredjuju granice naše 
države“. O. c. strana 32, me : 

On je htio da kaže da se stanovnici pograničnih krajeva s nekojim pra- 
vom mogu smatrati podanicima one države, kojoj su prije pripadali, doklegod 
u crkvenom pogledu pripadaju biskupijama, čija sijela se u dotičnim državama 
nalaze. Stoga je konkordat, kojim se takova pitanja konačno uredjuju, od naj- 
veće važnosti i u političkom pogledu. 

"i Sravni ,Glasnik Srpske pravoslavne crkve“ od 8. veljače 1938. 

12 Sravni ,Glasnik Srpske pravoslavne crkve“ od 8. veljače 1938, 


godina proglasuje jednakopravnost za sve konfesije? Zar je to rad 
za mir i snošljivost, kad se šest milijuna katolika ostavlja u pita- 
njima njihovih najvitalnijih interesa bez zakona? 

Što će kazati svijet na upozorenje, što ga je po svojem pret- 
sjedniku vlada dne 8. srpnja 1937. javno i svečano iznijela: »Danas 
su uprte u nas oči celoga sveta: jesmolimiupregovorima 
sa Katoličkom Crkvom bili pošteni i časni pre- 
govaračiilismoišlinaobičnuprevaru?« 

Evo što smo nakon 20 godina u ovoj državi dočekali. 

Na sudbinu konkordata u Jugoslaviji bolno se i gorko osvrnuo 
i sam Sv. Otac u javnom konzistoriju, u srijedu dne 15. prosinca 
1937, kad je novim kardinalima, među njima i bivšem Apost. 
Nunciju Herm. Pellegrinettiju, podijelio kardinalski šešir. Tom pri- 
godom držao je vrlo značajan i važan govor te je među ostalim rekao 
i ovo: »Evo Jugoslavije, koja je Vrhovnome Svećeniku toliko mila 
i kojoj je htio učiniti toliko dobra, ali mu nažalost to nije uspjelo, 
premda je bilo i tamo dolje dobre volje, premda su na tome neutru- 
divo i gotovo herojski radili njegov predragi Kardinal Državni taj- 
nik i njegov predragi Kardinal Pellegrinetti i premda je tome i sam 
Papa svoj trud posvećivao. Doći će dan — nastavio je Sv. Otac 
i On bi najradije da toga ne kaže, ali je o tome potpuno uvjeren —- 
doći će dan, kad će mnogi duboko žaliti, što nijesu širokogrudno, 
veledušno i djelatno prihvatili tako veliko dobro, koje je Zamjenik 
Isusa Krista pružio njihovoj državi i to, ne samo za crkveno i 
vjersko sređenje naroda nego također za njegovo socijalno i političko 
sređenje, kolikogod je daleko od Njega, da iz svoje stvari i svog 
rada čini politiku.«7t 


ŠTO SU NAMA EUHARISTIJSKI KONGRESI 


Opet se vraćamo na naš Euh kongres i postavljamo pitanje, 
što bismo htjeli, da nam kongres bude i da nam kongres donese? 

U Budimpešti priredit će se koncem svibnja velik međunarodni 
Euharistijski kongres. Svi znakovi govore, da će to biti vjerska 
manifestacija, kakve Evropa još nije vidjela. U najvećoj slozi sara- 
đuju crkvene i državne vlasti, gradovi i sela, organizacije i pojedinci 
i svi staleži, da bude proslava Kristova u Presv. Euharistiji što 
pobožnija i ujedno što sjajnija. Za uspjeh kongresa mnogo se moli, 
mnogo se žrtvuje i radi. Pripremni odbor je razglasio, da treba 
kongres smatrati kao hodočašće. On ne želi, da dođu na kongres 
inovjerci, bezvjerci, radoznali turiste i izletnici. On hoće, da dođu 
samo pravi hodočasnici, koji će u vezi s kongresom ili na samom 


kongresu svakako pristupiti k sv. Pričesti te će na kongresu mnogo 
moliti. 


15 Cfr. Konkordat pred Nar. Skupštinom, o. c., str. 15. 4 Oss. Rom. 
17. XII. 1937 

I kongres u Krku neka nam bude hodočašćem, da se tu što 
svetije poklonimo Kristu u Presv. Olt. Sakramentu. Neka nam on 
bude prava ispovijest naše duboke žive vjere, da je Isus u Presv. 
Olt. Sakramentu istinski prisutan. Mi vjerujemo u to! Mi tu vjeru 
javno ispovijedamo! Prema toj vjeri hoćemo živjeti. S tom vjerom 
u duši hoćemo umrijeti! 


Ali Presvetoj Euharistiji nije prava ni jedina svrha, da se 
Kristu kao Kralju i Bogu našemu klanjamo. Dakako da je i to 
lijepo i dobro! Međutim Krist je kod zadnje večere naredio, da 
budemo jedno s njime u sv. Misi i po sv. Pričesti. To je njegov 
poziv. Stoga želimo taj način sjedinjivanja s njime na našem 
Kongresu što jače očitovati i naglasiti. Po tome jedinstvu ojačani 
osudit ćemo komunističku najezdu i sve ostale zablude te ih od 
našeg zavičaja odbijati. 


»Budite trijezni i bdijte«,y upozorava sv. Petar, »jer protivnik 
vaš đavao kao ričući lav obilazi tražeći koga da proguta.7" Protiv- 
nici Kraljevstva Kristova ne miruju ni u našoj zemlji, kako smo 
to već čuli. Budimo dakle na straži! Svi ste pozvani, da stražite, 
ali u prvom redu Vi Križari, Vi Katolički muževi, Vi Katoličke 
žene, Križarice i djevojke pod zastavom Srca Isusova. Stražimo i ne 
dopuštajmo nigdje, da nas u javnosti bestidna golotinja izazivlje, 
da se svetkovanje dana Gospodnjih mimoilazi i oskvrnjuje, da se 
psovkom Bog vrijeđa, da se bližnjega hladno bijedi izlaže te s 
mržnjom u riječi ili činu progoni. Stražimo i energično odbijajmo 
laži i klevete i napadaje na Sv. Oca Papu, na Crkvu i njezine 
službenike. Sjetimo se Isusovih riječi: »Ne mislite da dođoh da 
donesem mir na zemlju, ne dođoh da donesem mir nego mač!«7? 
Nije htio Isus kazati, da on ne mari za mir, kad je toliko puta 
rekao, da jedino on dijeli pravi mir, nego je htio kazati, da ćemo 
se često naći u takvim prilikama, kad ćemo biti prisiljeni ne samo 
da se branimo, nego da pređemo i u ofenzivu. Nema govora o slozi 
i miru, gdjegod se napadaju Bog, njegova čast i njegova prava. 


Krist je znak, kome se protive. Ili s njime ili protiv njega, 
trećeg nema! »Koji nije sa mnom, protiv mene je, i koji sa mnom 
ne sabira, prosipa!«"" To su Isusove riječi. Mač je neizbježiv. Boj 
čeka svakoga od nas. A bolje je, da ga vodimo mi; da smo mi u 
ofenzivi nego da se branimo i uzmičemo. Naprijed dakle, u ofenzivu 
Vi zastave Križara, Katoličkih muževa i žena, Križarica i Srca 
Isusova, u ofenzivu protiv grijeha, protiv javne sablazni, protiv 
otimanja prava sv. Crkvi, protiv huljenja i blaćenja naših svetinja! 


Ali je to nemoguće bez jake pomoći odozgo. Stoga će biti naš 


Kongres izraz volje, da želimo u Katoličku akciju samo s Kristom 
U sv. Misi i u sv. Pričesti! 


9 1 Pet 5,8. 6 Mt 10, 34. 7 Lk 11, 23, 


Poččci euharistijskih kongresa u dubokoj su vezi sa štovanjem 
Presv. Srca. Isusova. Skromni i neznatni su bili ti počeci. U Fran- 
cuskoj su izrasli, otkuda je došla i pobožnost Presv. Srca Isusova, 
Poticaj je bila živa želja, da se Isusu dade zadovoljština za bez- 
brojna svetogrđa, koja ljudi počinjaju. U tu se svrhu 19. lipnja 1873 
u Paray le Monial priredila velika naknadna pobožnost, kod koje 
je pored ostalih učestvovalo i 200 narodnih zastupnika. Pobožnost 
je tako lijepo uspjela, da se počelo organizirati slične pobožnosti i 
druguda. U Lourdes-u se uvela svaki dan svečana procesija s Presv. 
Olt. Sakramentom, koja je došla na glas po tome, što se često 
velika čudesna ozdravljenja događala upravo za vrijeme tih pro- 
cesija. Lourdes je postao svjetsko svetište za hodočašća ne samo u 
proslavu Bl. Djevice Marije nego i u proslavu Presv. Euharistije. 
Euharistijskoj svečanosti u Paray le Monial slijedila su velika 
euharistijska hodočaća u Avignon, Douai i Favernay, u mjesta 
znamenita radi čudesa, što se u vezi s Presv. Olt. Sakramentom u 
njima dogodila. Papa Leon XIII. s najvećim je veseljem pozdravljao 
prekrasne euharistijske priredbe u Francuskoj. Tako je došlo o 
Petrovu god. 1881 do prvog međunarodnog Euh. kongresa u Lille-u. 
Uz velike žrtve i uz pogibelj života razvijali se ti Euh. kongresi u 
Francuskoj. Neprijatelji su Crkve u svojem bijesu često spremali 
demonstracije i pokušaje, da kongrese osujete i ometu te sam Presv. 
Olt. Sakramenat prigodom procesija oskvrnu. Ali se našle uvijek 
čitave velike čete odvažnih mladića i muževa, spremnih umrijeti 
za Isusa u Presv. Euharistiji, koji su kod procesija s jedne i s druge 
strane u brojnim redovima pratili Presv. Olt. Sakramenat, da 
odbiju svaki event. napadaj i svaku demonstraciju. Protivnici nijesu 
ni pokušali da takva šta učine, kad su vidjeli njihovu odvažnost 
i bojnu spremnost, i tako se te svečanosti sve ljepše razvijale. 

Koliki razmah od tada u euh. kongresima! Danas se priređuju 
u najvećim svijetskim gradovima, uz najveći sjaj, uz učešće stotina 
i stotina hiljada i milijuna vjernika, koji dolaze na kongrese sa 
svih strana svijeta. Međutim — a to je najvažnije, ti kongresi neće 
da budu sama vanjska pompa, oni hoće da budu baš 
vjeroispovjest, dubokaiskrenajavnaafirmacija 
vjerovanja u istine Katoličke Crkve, u prvom 
redu afirmacija vjere u prisutnost Isusa Krista 
u Presv. Olt. Sakramentu. On istiniti Kralj i Bog naš mora 
biti proslavljen! Radi toga je sv. Pričest bitan dio svih tih kongresa; 
bez nje ih uopće nema! Radi toga je i javno klanjanje uvijek u 
njihovu rasporedu i javna, čim veličanstvenija procesija u proslavu 
Isusovu. Ti kongresi hoće da budu i velika zadovoljština za bez- 
boštvo današnjeg vijeka, za progonstva protiv Krista i njegove 
Crkve. Samo tim uzvišenim ciljevima služe euh. kongresi, njima 
hoće da služi i veliki XXXIV. Međunarodni Euh. kongres koncem 
svibnja u Budimpešti; njima i naš mali, ali za naše prilike ipak 
veliki dijecezanski euh. kongres za Veliku Gospu u Krku! 

Kongresihoćekonačnodabudutakođerafir- 
macija vjere, da je Krist ne samo pod prilikama 
kruha u Presv. Euharistiji prisutan, nego da je 
prisutaniuPapi,svojem vidljivom zamjenikuna 
zemlji. U Presv. Euharistiji nalazi se Krist istinski posvuda u 
našem društvu; u njoj služi za hranu i posvećenje našim dušama; 
u njoj može do čovjeka, gdjegod se on u nevolji nalazi. Po Papi 
čujemo njegov glas, jer preko Pape nam šalje svoje pozive, preko 
njega tumači vječne istine na način, kako to potrebe današnjeg 
doba iziskuju, preko njega daje nam upute i upozorava nas, kako 
treba da živimo s Bogom i odbijamo zablude i neprijateljske zasjede. 
Tko se ravna prema njegovim naukama ne će nikada zalutati. Zato 
je Papa, zamjenik Kristov na zemlji, uvijek na Međunarodnim Euh. 
kongresima po svojem posebnom delegatu prisutan. Njemu se pri- 
ređuju neviđeni dočeki, jer se u njemu slavi Krista Kralja samoga! 
Tako postaje na tim kongresima ono milijunsko mnoštvo hodo- 
časnika i štovatelja Presv. Euharistije s Papom i Kristom u Presv. 
Euharistiji jedno samo vidljivo tijelo, kome je Krist glava, divna 
slika Katoličke Crkve na zemlji i odraz vječnog Jeruzalema u raju. 


Pa neka bude sve to, premda u puno manjoj mjeri, i naš 
kongres u Krku! Krista hoćemo slaviti s njime, Kristu pripraviti 
zadovoljštinu za grijehe naše, Kristu prikazati svoj život, Krista 
ponizno moliti da štiti Crkvu svoju od neprijatelja i da blagoslovi 
naš Hrvatski narod. U ljubavi i slozi i jedinstvu dignimo se; uz 
pomoć Božju na posao, i znat ćemo »navještati veličanstvena djela 
Božja«.?5 

U to ime: Sašao vrhu vas blagoslov Boga svemogućega Oca i 
Sina i Duha Svetoga i ostao vazda. Amen. 


U Krku, na dan prikazanja Bl. Djevice Lurdske 
dne 11. veljače 1938. 


tf JOSIP, biskup. 


78 Dj. Ap. 2, 11, 

